MagnesiaSports.gr - Η πιο ευρεία νίκη για τον Ολυμπιακό Β., 6-0 τον Οπούντιο\nΠανηγύρια από Χρήστου και Καμπλιώνη στο ματς με τον Οπούντιο\nΤην πιο ευρεία νίκη του στο πρωτάθλημα του 4ου ομίλου της Γ’ Εθνικής σημείωσε ο Ολυμπιακός Βόλου, που διέλυσε τον Οπούντιο με και βρίσκεται πολύ κοντά στην παραμονή του στην κατηγορία.\nΟ Λάκης Μπακάλης επέλεξε να παρατάξει την ομάδα του με επιθετικό δίδυμο τους Σέττο και Χρήστου σε σύστημα 4-4-2, αφού έπρεπε να παίξει φουλ επιθετικά κι αυτό φάνηκε από την αρχή.\nΣτο 3’ ο Καμπλιώνης είδε να φτάνει η μπάλα σ’ αυτόν μετά από σέντρα από τα δεξιά και ασυνεννοησία των αμυντικών των φιλοξενούμενων και πλάσαρε από πολύ κοντινή απόσταση, για να μπλοκάρει ο Ανδρούτσος στην πρώτη σημαντική στιγμή του αγώνα από το ένα.\nΣτο 5’ ο Χρήστου βρήκε το οριζόντιο δοκάρι με το κεφάλι, ο Καμπλιώνης πήρε το ριμπάουντ και έκανε νέα κεφαλιά, με τον Χρήστου να παρεμβάλλεται κι αυτός ξανά με το κεφάλι και να στέλνει την μπάλα πάνω από την εστία σε μία τεράστια ευκαιρία για τους ερυθρόλευκους. Στο 19’ ο Ολυμπιακός Β. είχε και δεύτερο δοκάρι σε προβολή του Νόνη μετά από κόρνερ του Καμπλιώνη.\nΣτο 24’ για μία ακόμη φορά ο Χρήστου βρέθηκε κοντά στο γκολ, αφού βγήκε στο τετ-α-τετ και πλάσαρε, όμως ο Μουστάκας έδιωξε πάνω στη γραμμή και η μπάλα πήγε στον Ανδρούτσο που μπλόκαρε.\nΤελικά η καθολική υπεροχή του Ολυμπιακού Βόλου καρποφόρησε στο 27’, όταν ο Καμπλιώνης άνοιξε το σκορ (1-0). Ο Σέττος έβγαλε στον Χρήστου, που πλάσαρε, για να αποκρούσει ο Ανδρούτσος, το ριμπάουντ πήρε ο Καμπλιώνης, που σε σχεδόν κενή εστία την έστειλε στα δίχτυα.\nΣτο 34’ ο Σέττος έβαλε το πρώτο του γκολ στο πρωτάθλημα και μάλιστα πανέμορφο. Μετά από επέλαση του Σάββα, η μπάλα έφτασε στον Σέττο έξω από την περιοχή, που φάνηκε να τη χάνει. Ωστόσο, την ξαναδιεκδίκησε με δύο αντίπαλους παίκτες και με σουτ την έστειλε στη δεξιά γωνία της αντίπαλης εστίας.\nΣτο 36’ παραλίγο να έχουμε και τρίτο γκολ, όταν ο Ρόκας ήταν ο τελικός αποδέκτης της εναλλαγής Σάββα-Σέττου, αλλά το πλασέ του δεν είχε την επιθυμητή κατάληξη, αφού έκανε μία νέα εντυπωσιακή επέμβαση ο Ανδρούτσος.\nΣτο δεύτερο μέρος ο Ολυμπιακός Β. ήταν ιδιαίτερα παραγωγικός, αφού συνέχισε να υπερέχει, αλλά ήταν και πολύ αποτελεσματικός. Στο 50’ ο Καμπλιώνης από μπαλιά του Δ. Κόκα βρέθηκε μόνος και πλάσαρε εύστοχα για το 3-0, ενώ στο 55’ ο Σάββας έβγαλε για τον Σέττο, που νόμιζε ότι είναι οφσάιντ και άφησε την μπάλα για τον αφύλακτο Διβανέ, που δεν είχε πρόβλημα να γράψει το 4-0. Στο 60’ ο Δ. Κόκας με απευθείας φάουλ ανέβασε τον δείκτη του σκορ στο 5-0, ενώ ο Σέττος στο 69’ με πλασέ μετά από μπαλιά του Διβανέ έβαλε το δεύτερο γκολ του στο ματς αλλά και στο πρωτάθλημα. Έτσι έγινε το 6-0, που ήταν και το τελικό σκορ. Να σημειωθεί ότι την πρώτη του συμμετοχή στο πρωτάθλημα έκανε ο νεαρός Ζάχος, ο οποίος μάλιστα στο 90’ παραλίγο να σκοράρει, αλλά το ανάποδο ψαλίδι που επιχείρησε, έφυγε λίγο άουτ.\nΟΛΥΜΠΙΑΚΟΣ Β.: Καραγκιολίδης, Σάββας, Γελαδάρης (46’ Τόσκας), Νόνης (66’ Πτσής), Παπαϊωάννου, Ρόκας (53’ Αγγελής), Καμπλιώνης, Δ. Κόκας, Χρήστου (62’ Ζάχος), Διβανές, Σέττος\nΟΠΟΥΝΤΙΟΣ ΜΑΡΤΙΝΟΥ: Ανδρούτσος, Μουστάκης, Νικολόπουλος Β., Σίδερης, Ξεζόνωτος, Αγγελόπουλος, Νικολόπουλος Θ., Νούλας, Πρέντι ( 26’ λ. τρ. Μπίλιας), Ντούνης\nΕπόμενο άρθρο: « Είχε εύκολο έργο στο Καρπενήσι, 0-5 η Νίκη το Βελούχι Αποτελέσματα και βαθμολογία στον τέταρτο όμιλο »


Μέσι: «Ποια κρίση;» | Onsports.gr\nhome ΠοδόσφαιροΕυρώπηΙσπανίαΜέσι: «Ποια κρίση;» Κοινοποιήστε\nΜέσι: «Ποια κρίση;»\tΣυντάκτης: Γιάννης Ασκούνης\nΔημοσίευση: Σάββατο, 29 Οκτωβρίου 2011 23.48\nΟ Λιονέλ Μέσι, έπειτα από το εμφατικό 5-0 της Μπαρτσελόνα, απόρησε για τις ερωτήσεις περί κρίσης στην Μπαρτσελόνα.\tΤα τελευταία αποτελέσματα των «μπλαουγκράνα» προβλημάτισαν, ενώ ο ίδιος ο Αργεντινός άσος ήταν χωρίς γκολ στα τελευταία τρία ματς. Χθες (29/10) «απάντησε» με χατ τρικ και σε τηλεοπτική συνέντευξη δήλωσε τα εξής: «Η ομάδα είχε πάλι καλή απόδοση. Πετύχαμε γρήγορα γκολ και ο νικητής καθορίστηκε από το πρώτο ημίχρονο. Πρέπει να συνεχίσουμε έτσι. Είναι τρελό, να σκεφθεί κάποιος, ότι επειδή δεν σκόραρα σε τρία ματς περνάμε κρίση».\nΠλέον η Μπάρτσα βρέθηκε στην πρώτη θέση του ισπανικού πρωταθλήματος. Δείτε ΕΔΩ την βαθμολογία και το υπόλοιπο πρόγραμμα.


Νέα για: Επίσκεψη Ερντογάν στην Αθήνα | naftemporiki.gr\n08/12/2017 - 10:56ΠΟΛΙΤΙΚΗ\nΚυπριακός Τύπος: Ιστορικοί καβγάδες, προκλητικός Ερντογάν\nΟι συνομιλίες που είχαν στην Αθήνα Αλέξης Τσίπρας και Προκόπης Παυλόπουλος με τον Ταγίπ Ερντογάν μονοπωλούν σήμερα τον ελληνοκυπριακό Τύπο.\nΟι πρωτοσέλιδοι τίτλοι των ελληνοκυπριακών εφημερίδων είναι:\nΦΙΛΕΛΕΥΘΕΡΟΣ: «Ερντογάν, ο προκλητικός. Επιβεβαιώθηκε η πλήρης διάσταση απόψεων μεταξύ Αθήνας και Άγκυρας, σε όλα τα ζητήματα».\nΧΑΡΑΥΓΗ: «Ανέδειξαν διαφωνίες Τσίπρας - Ερντογάν. Για το Κυπριακό ο Τσίπρας μίλησε για τουρκική εισβολή και κατοχή, ενώ ο Ερντογάν υπενθύμισε το σχέδιο Ανάν».\nΑΛΗΘΕΙΑ: «Ιστορικοί καυγάδες Τσίπρα και Παυλόπουλου με Ερντογάν. Ούτε στο Κυπριακό προέκυψε οτιδήποτε το καινούργιο».\nΠΟΛΙΤΗΣ: «Ουδέν νεώτερο για το Κυπριακό. Άνοιξαν δύσκολες συζητήσεις για τη συνθήκη της Λωζάνης».\nΤα τουρκοκυπριακά μέσα ενημέρωσης κάνουν λόγο για «ένα ιστορικό γεγονός, που θα έχει αντίκτυπο και για το Κυπριακό».\nΗ εφημερίδα Κίμπρις επισημαίνει την ένταση που επικράτησε στη συνάντηση των δυο προέδρων, τονίζοντας ότι «οι δυο εγγυήτριες δυνάμεις της Κύπρου αντάλλαξαν λόγια και τοποθετήσεις».\n16/05/2010 - 10:39ΠΟΛΙΤΙΚΗ\nΝταβούτογλου: Νέα εποχή στις ελληνοτουρκικές σχέσεις\n«Δεν υπογράψαμε αυτές τις συμφωνίες για να καταλάβουμε τα νησιά του Αιγαίου. Σχεδιάζουμε το κοινό μας πεπρωμένο, το κοινό μας μέλλον», διαβεβαίωσε ο Τούρκος υπουργός Εξωτερικών, Αχμέτ Νταβούτογλου, μια ημέρα μετά επίσκεψη του Ταγίπ Ερντογάν στην Αθήνα.\nΜεταξύ άλλων, ο κ. Νταβούτογλου χαρακτήρισε την επίσκεψη του Τούρκου Πρωθυπουργού στην ΑΘήνα ως ιστορικό γεγονός στις ελληνοτουρκικές σχέσεις.\nΜιλώντας σε συνέδριο με θέμα την «Tουρκική διπλωματία και η περιφερειακή-παγκόσμια τάξη στις αρχές του 21ου αιώνα», στην Κωνσταντινούπολης, υπογράμμισε πως η επίσκεψη στην Αθήνα «έδωσε οριστικά νέα μορφή στις ελληνοτουρκικές σχέσεις», ενώ δήλωσε πως εντυπωσιάσθηκε με την ειλικρίνεια των Ελλήνων.\nΣε ό,τι αφορά τις αιτιάσεις περί «νέο-οθωμανισμού», που απευθύνονται στην εξωτερική πολική της Τουρκίας, ο κ. Νταβούτογλου επεσήμανε πως «γνώμονάς μας δεν είναι μόνον η διπλωματία της Τουρκίας, αλλά και το γενικό καλό της στη ροή της ιστορίας».\nΑναφερόμενος τέλος στην ευρωπαϊκή προοπτική της χώρας του, υπογράμμισε πως «έχουμε μια ιστορική ευθύνη, να φέρουμε την Τουρκία κοντά στην ΕΕ».\n15/05/2010 - 23:00AUDIO\nΓ. Παπανδρέου: 21 συμφωνίες που εμπεδώνουν μια νέα πορεία συνεργασίας και ειρήνης\n15/05/2010 - 19:00AUDIO\nΔιάλογος Γ. Παπανδρέου - Ρ.Τ. Ερντογάν - Μ. Θεοδωράκη\n15/05/2010 - 18:38ΠΟΛΙΤΙΚΗ\nΔ. Δρούτσας: Ξεκάθαρες οι ελληνικές θέσεις\n«Οι ελληνικές θέσεις εκφράστηκαν όπως πάντα με ξεκάθαρο τρόπο σε όλες τις συνομιλίες από το Έλληνα Πρωθυπουργό», δήλωσε ο αναπληρωτής υπουργός Εξωτερικών Δημήτρης Δρούτσας, σε δηλώσεις του στη ΝΕΤ.\nΕρωτηθείς σχετικά ο κ. Δρούτσας παραδέχθηκε ότι «Ελλάδα και Τουρκία έχουν διαφορετικές απόψεις, διαφορετικές αντιλήψεις σε διάφορα θέματα. Αυτό είναι γεγονός. Αυτό είναι γνωστό», επισημαίνοντας ότι οι ελληνικές θέσεις είναι ξεκάθαρες και βασίζονται στην αρχή του σεβασμού του διεθνούς δικαίου.\n«Η πολιτική που ασκούμε αποσκοπεί στο να δημιουργήσουμε την απαραίτητη αυτή ατμόσφαιρα και συγκυρία ώστε να έχουμε θετικά αποτελέσματα, να γίνουμε δύο καλοί γείτονες. Ελλάδα και Τουρκία μπορούν και οφείλουν να είναι καλοί γείτονες με σεβασμό, όπως είπα, στο διεθνές δίκαιο. Η πολιτική μας αποσκοπεί πάντα στην υπεράσπιση των συμφερόντων της Ελλάδας και του ελληνικού λαού», τόνισε.\nΑναφερόμενος στην επίσκεψη του πρωθυπουργού της Τουρκίας στην Αθήνα, εκτίμησε πως «είχε ιδιαίτερη σημασία, τόσο συμβολική όσο και στην ουσία», καθώς συστάθηκε το Ανώτατο Συμβούλιο Συνεργασίας μεταξύ Ελλάδας και Τουρκίας, το οποίο αποτελεί, όπως είπε, και τη βάση, τα θεμέλια, για την περαιτέρω στενή συνεργασία των δύο χωρών σε διάφορους τομείς κοινού ενδιαφέροντος και αμοιβαίου συμφέροντος.\nΌπως εξήγησε ο κ. Δρούτσας, πρώτο απτό αποτέλεσμα ήταν η υπογραφή εικοσιμία Συμφωνιών μεταξύ των δύο χωρών μας, ιδιαίτερα στους τομείς οικονομικής και αναπτυξιακής συνεργασίας, ευχαριστώντας θερμά όλους όσους συνέβαλαν σε αυτή την επιτυχή επίσκεψη του Τούρκου Πρωθυπουργού στην Αθήνα.\n15/05/2010 - 17:00VIDEO\nΗ συνέντευξη Τύπου του πρωθυπουργού Γιώργου Α. Παπανδρέου και του πρωθυπουργού της Τουρκίας Ρετζέπ Ταγίπ Ερντογάν μετά την Ιδρυτική Σύνοδο του Ανωτάτου Συμβουλίου Συνεργασίας Ελλάδας - Τουρκίας.\n15/05/2010 - 16:34ΦΩΤΟΓΡΑΦΙΑ\nΣτο βιβλίο της Ολυμπιακής Εκεχειρίας υπέγραψε ο Τούρκος πρωθυπουργός Ταγίπ Ερντογάν, σε μια συμβολική τελετή στο Καλλιμάρμαρο Στάδιο, με την οποία ολοκληρώθηκε η διήμερη επίσκεψή του στην Αθήνα. Αισθάνομαι «μεγάλη τιμή που θα μπορέσω να γράψω το όνομά μου στο βιβλίο αυτό, να βάλω κι εγώ την υπογραφή μου σε έναν κόσμο ειρήνης», δήλωσε ο κ. Ερντογάν.\n15/05/2010 - 16:27\nΠερίπου 400 δημοσιογράφοι κάλυψαν την επίσκεψη Ερντογάν\nΠερίπου 400 διαπιστευμένους δημοσιογράφους, 70 εκ των οποίων ήταν Τούρκοι, φιλοξένησε το Κέντρο Τύπου, το οποίο στήθηκε στο ξενοδοχείο Χίλτον, προκειμένου να καλυφθούν οι επαφές με τον Τούρκο Πρωθυπουργό και την τουρκική αποστολή.\nΌπως δήλωσε ο κυβερνητικός εκπρόσωπος, Γιώργος Πεταλωτής, «η Γενική Γραμματεία Ενημέρωσης και Επικοινωνίας, έχοντας φυσικά και την τεχνογνωσία και το απαραίτητο στελεχιακό δυναμικό, διεκπεραίωσε με επιτυχία μια πολύ σημαντική αποστολή».\n«Με όλα τα μάτια της Ευρώπης και ένα πολύ μεγάλο μέρος της παγκόσμιας κοινής γνώμης στραμμένο στις συζητήσεις αυτές, που σε τέτοιο ευρύ επίπεδο γίνεται πρώτη φορά τα τελευταία χρόνια, οι απαιτήσεις ήταν αυξημένες», πρόσθεσε ο κ. Πεταλωτής.\nΑναφερόμενος στις επαφές των δύο πλευρών, ο κυβερνητικός εκπρόσωπος παρατήρησε πως «εκείνο φυσικά το οποίο πρέπει να τονίσει κανείς, είναι η ειλικρίνεια που υπήρχε σε αυτές τις συζητήσεις, που είναι κάτι πολύ σημαντικό και φάνηκε και από τους δυο πρωθυπουργούς σε όλες τις τοποθετήσεις τους».\nΌπως επεσήμανε, ωστόσο, «όλα αυτά, φυσικά, δεν θα έβγαιναν προς τα έξω εάν δεν υπήρχε αυτή η άρτια υποστήριξη από το σύνολο της Γενικής Γραμματείας, από τη Διεύθυνση Δημοσίων Σχέσεων. Κάτι που πραγματικά μας κάνει να αισθανόμαστε ότι το Δημόσιο, όπου και όποτε θέλει, μπορεί να στηρίξει πολύ μεγάλες εκδηλώσεις, μπορεί να στηρίξει πολύ μεγάλες αποστολές, όπως η σημερινή».\n15/05/2010 - 16:00VIDEO\nΗ παρέμβαση του πρωθυπουργού, Γιώργου Α. Παπανδρέου, κατά την έναρξη των εργασιών της Ιδρυτικής Συνόδου του Ανωτάτου Συμβουλίου Συνεργασίας Ελλάδας - Τουρκίας.\n15/05/2010 - 15:08ΠΟΛΙΤΙΚΗ\nΣτο βιβλίο της Ολυμπιακής Εκεχειρίας υπέγραψε ο Ερντογάν\nΣτο βιβλίο της Ολυμπιακής Εκεχειρίας υπέγραψε ο Τούρκος πρωθυπουργός Ταγίπ Ερντογάν, σε μια συμβολική τελετή στο Καλλιμάρμαρο Στάδιο, με την οποία ολοκληρώθηκε η διήμερη επίσκεψή του στην Αθήνα.\n«Αισθάνομαι μεγάλη τιμή για το γεγονός ότι, στο βιβλίο που έχετε ανοίξει εδώ, θα μπορέσω να γράψω και εγώ δύο λόγια. Θα βάλω και εγώ την υπογραφή μου, με την ευχή για έναν κόσμο, στον οποίο θα επικρατεί, με όλη τη σημασία της λέξης, η ειρήνη», δήλωσε ο κ. Ερντογάν.\nΑπό την πλευρά του ο Έλληνας πρωθυπουργός, Γιώργος Παπανδρέου, τόνισε ότι «η τελετή αυτή συνεχίζει, αλλά και αναβιώνει την προσπάθεια που κάνουμε, για τη διάδοση της έννοιας της Ολυμπιακής Εκεχειρίας».\n«Είναι σημαντικό, ιστορικό ελπίζω, το γεγονός ότι υπογράφουμε οι δύο Πρωθυπουργοί, Ελλάδας και Τουρκίας, ο Ταγίπ, με τον οποίο χθες συμφωνήσαμε σε 21 συμφωνίες, που εμπεδώνουν μια νέα πορεία συνεργασίας και ειρήνης, και εγώ», πρόσθεσε ο κ. Παπανδρέου.\nΟ κ. Παπανδρέου γνωστοποίησε επίσης ότι η Ελλάδα θα υποστηρίξει θερμά την υποψηφιότητα της Κωνσταντινούπολης και της Τουρκίας για τους Ολυμπιακούς Αγώνες του 2020.\n«Στην περίπτωση που κάνουμε τους Ολυμπιακούς Αγώνες, ασφαλώς και θα χρειαστούμε την εμπειρία της Ελλάδας. Μας ευχαριστεί ιδιαίτερα ότι η Ελλάδα εξέφρασε την υποστήριξή της παρέχοντάς μας την εμπειρία της», επεσήμανε ο Τούρκος πρωθυπουργός.\nΠροηγήθηκε γεύμα ανάμεσα στα δύο πρωθυπουργικά ζεύγη σε κεντρικό ξενοδοχείο.\nΑκολουθεί η υπογραφή στο Βιβλίο Ολυμπιακής Εκεχειρίας:\n«R. T. ERDOGAN: (ΑΝΕΠΙΣΗΜΗ ΜΕΤΑΦΡΑΣΗ)\nΣήμερα, 15 Μαΐου 2010, βρίσκομαι στην Αθήνα, μετά από πρόσκληση του αξιόλογου φίλου μου και συναδέλφου μου, κ. Παπανδρέου. Οι Ολυμπιακοί Αγώνες αποτελούν εκεχειρία εδώ, στο Καλλιμάρμαρο, όπου υπάρχει το Ολυμπιακό Στάδιο.\nΟι Ολυμπιακοί Αγώνες είναι ειρήνη, είναι εκεχειρία, είναι συμφιλίωση, είναι διάλογος και, με όλες αυτές τις αντιλήψεις, υπογράφω.\nΜε τους χαιρετισμούς και την αγάπη μου.\nΓ. Α. ΠΑΠΑΝΔΡΕΟΥ: Έχω υπογράψει, αλλά θα ξαναϋπογράψω, ως ένα νέο ξεκίνημα».


Πάρτε τα μέτρα σας και αποφύγετε τους τραυματισμούς - Runner Magazine\nΑν με το ξεκίνημα της προπόνησης αισθάνεστε έντονη κόπωση και καταπόνηση, τότε θα πρέπει να τα προσέξετε πριν αυτά εξελιχθούν σε κάποιο σοβαρότερο πόνο ή ακόμα χειρότερα, τραυματισμό. Ρίξτε λίγο τους ρυθμούς και τις εντάσεις της προπόνησης εκτελώντας ένα ή και περισσότερα χαλαρώματα (20-50 λεπτά ελεύθερο τρέξιμο και διατάσεις) και σύντομα θα αισθανθείτε καλύτερα. Αν τα πράγματα είναι ακόμα πιο σοβαρά και αισθάνεστε την κούραση να σας καταβάλλει τότε να θυμάστε ότι έχετε πάντα στο μανίκι σας τον άσσο του ρεπό. Μία ή δύο μέρες ξεκούρασης μόνο καλό μπορούν να κάνουν σε ένα καταπονημένο σώμα, ενώ δεν είναι αρκετές ώστε να επηρεάσουν σημαντικά το επίπεδο της φυσικής σας κατάστασης.\nΟ ύπνος είναι η καλύτερη αποκατάσταση ιδιαίτερα όταν γίνεται τις βραδινές ώρες. Αν λοιπόν αισθάνεστε το σώμα σας ταλαιπωρημένο και… ακούτε τους τραυματισμούς να έρχονται, τότε αφιερώστε λίγο περισσότερο χρόνο στο κρεβάτι. Η μυϊκή αποκατάσταση γίνεται δύο φορές ταχύτερα κατά τη διάρκεια του ύπνου απ’ ότι όταν είμαστε ξύπνιοι, όπως υποστηρίζουν πολλοί ερευνητές, ενώ μας γεμίζει ενέργεια.\nΔημοσιεύθηκε στο RUNNER 49\nΠόνοι στην κοιλιά!\nΚάντε τις σωστές κινήσεις και τίποτα δεν θα χαλάσει το τρέξιμο σας!\nΔρομείς μεγάλων αποστάσεων. Κίνδυνοι και τρόποι αντιμετ…


Ακυρώθηκε η Εκθεση Τουρισμού του Βερολίνου λόγω του κορωνοϊού | Η ΚΑΘΗΜΕΡΙΝΗ\n28.02.2020 • 21:42\nΤην ακύρωση της φετινής Διεθνούς Έκθεσης Τουρισμού του Βερολίνου, λόγω της έξαρσης του κορωνοϊού Covid-19, ανακοίνωσαν πριν από λίγο οι διοργανωτές της.\n«Με 10.000 εκθέτες από περισσότερες από 180 χώρες η ΙΤΒ έχει τεράστια σημασία για την παγκόσμια τουριστική βιομηχανία. Διαχειριζόμαστε πολύ σοβαρά την ευθύνη μας για την υγεία και την ασφάλεια των επισκεπτών, των εκθετών και των εργαζομένων. Με βαριά καρδιά αντιμετωπίζουμε την ακύρωση της ΙΤΒ 2020, η οποία έχει καταστεί πλέον αναγκαία», δήλωσε πριν από λίγο ο διευθύνων σύμβουλος της εταιρίας που διοργανώνει την έκθεση, Κρίστιαν Γκέκε.\nΟ δε, πρόεδρος του Εποπτικού Συμβουλίου της διοργάνωσης, Βολφ-Ντίτερ Βολφ, τόνισε ότι στα 56 χρόνια της η ΙΤΒ δεν έχει αντιμετωπίσει κάποια συγκρίσιμη κατάσταση.\nΙντλίμπ: Το οπτικό υλικό που «καίει» τον Ερντογάν – Την αρχή της αυτοάμυνας επικαλείται η Αγκυρα


Ειδήσεις με θέμα Jazz - Athinorama.gr\nO θρυλικός τρομπετίστας Arturo Sandoval για δύο live εμφανίσεις στο Gazarte Roof Stage\nΤο "ιερό τέρας" της Jazz που εναρμονίζει με μοναδικό τρόπο στη μουσική του ήχους της Jazz και της Afro Cuban επιστρέφει στην Αθήνα.\nΗ σκηνή του Jazzét Music Hall φιλοξενεί το B.Y.S. Trio και το Piano Trio του Σταύρου Λάντσια\nΈνα αφιέρωμα στον κορυφαίο κοντραμπασίστα Charlie Haden και απρόσμενες διασκευές των Led Zeppelin, The Doors, Frederic Chopin και Μάνου Χατζιδάκι σε ένα πλούσιο μουσικό Σαββατοκύριακο.\nJazz με θέα την Ακρόπολη\nΤο rooftop του Athenian Callirhoe φιλοξενεί τον σαξοφωνίστα Δημήτρη Βασιλάκη και το Athenian Quartet για δύο ξεχωριστές βραδιές.\n21ο Athens Jazz: Νέο όνομα και αφιέρωμα στις "Women in Jazz"\nΟ μακροβιότερος μουσικός θεσμός της Αθήνας έρχεται ανανεωμένος, εκκινώντας τα καλοκαιρινά μουσικά events και φέρνοντας στο προσκήνιο γυναίκες που σημάδεψαν το είδος της τζαζ.\nΞεκίνησε η προπώληση για τη συναυλία του μοναδικού jazzman Ibrahim Maalouf στο Ηρώδειο\nΟ τρομπετίστας μας εισάγει στον ιδιότυπο μουσικό κόσμο του που συνδυάζει την jazz και τη rap μουσική, στα πλαίσια του Φεστιβάλ Αθηνών 2022.\nΤριήμερο τζαζ συναυλιών στο "Jazzet Music Hall"\nΜία δημιουργική καλλιτεχνική σύμπραξη σε jazz improvisation αναζητήσεις.


Humana - Humana AC\nΑρχική Σελίδα Προϊόντα Βρεφική Διατροφή Δυσκοιλιότητα Humana AC\nΓια τα μωρά με προβλήματα αφόδευσης\nΗ δυσκοιλιότητα είναι αρκετά συχνό πρόβλημα, ιδιαίτερα σε βρέφη που δε θηλάζουν. Η δυσκοιλιότητα μπορεί να οφείλεται σε διάφορους λόγους, που έχουν να κάνουν κυρίως με την εντερική κινητικότητα. Για να διαπιστώσετε το πιθανό αίτιο καλό είναι να απευθυνθείτε στον παιδίατρό σας.\nΣτις περιπτώσεις που δεν υπάρχει παθολογική αιτία και το μωρό σας έχει λιγότερες κενώσεις με αλλαγή της υφής τους σε πιο σκληρές, το Humana AC μπορεί να σας φανεί χρήσιμο. Το Humana AC, λόγω του ειδικού λιπιδαιμικού προφίλ, δημιουργεί μαλακότερα κόπρανα και λιγότερη δυσκοιλιότητα.\nΕπίσης η σύνθεση του AC με μερικώς υδρολυμένη πρωτεϊνη ορού, καθώς και λόγω της απουσίας καζείνης, συνιστά ένα πιο έυπεπτο γάλα, βοηθώντας στην ανακούφιση από τα προβλήματα της δυσκοιλιότητας, δημιουργώντας μαλακότερα κόπρανα και γρήγορη διάβαση από τον γαστρεντερικο σωλήνα.\nΑκολουθεί ενημέρωση σχετικά με το Humana AC για βρέφη. Επιλέγοντας να συνεχίσετε στο περιεχόμενο της ιστοσελίδας, δέχεστε ότι λάβατε γνώση των παραπάνω και ότι εισέρχεστε με δική σας θέληση.


Βρέφος κινδύνευσε να χάσει τη ζωή του από δάγκωμα οχιάς στο Πήλιο - Τι καταγγέλλει η οικογένεια | LiFO\nΒρέφος κινδύνευσε να χάσει τη ζωή του από δάγκωμα οχιάς στο Πήλιο - Τι καταγγέλλει η οικογένεια\nΟι παππούδες του μωρού καταγγέλλουν τους υπεύθυνους του νοσοκομείου για αδιαφορία, αργοπορία και έλλειψη αντιοφικού ορού\n2.8.2018 | 14:30\nΟχιά δάγκωσε βρέφος 19 μηνών στην αυλή του σπιτιού του στο Βένετο, στο Πήλιο.\nΤο 19 μηνών αγόρι, έπαιζε με μία μπάλα στην αυλή όταν ξαφνικά ακούμπησε το δάχτυλό του στον κορμό ενός δέντρου.\nΌπως καταγγέλλει ο παππούς του αγοριού, στο δέντρο κρυβόταν μία οχιά, η οποία δάγκωσε το δαχτυλάκι του μωρού, το οποίο μελάνιασε και πρήστηκε.\nΑμέσως η οικογένειά του ανήσυχη, το μετέφερε στο νοσοκομείο, προκειμένου να του παρασχεθούν οι πρώτες βοήθειες.\nΤην είδηση έκαναν γνωστή οι παππούδες του μωρού, οι οποίοι καταγγέλλουν στην εφημερίδα «Μαγνησία» ότι οι υπεύθυνοι του νοσοκομείου Βόλου και Λάρισας δεν έδειξαν την σοβαρότητα που έπρεπε, με αποτέλεσμα να κινδυνεύσει σοβαρά η ζωή του παιδιού.\nΗ δημοσιοποίηση πλέον της υπόθεσης, μετά από ένα περίπου δεκαήμερο (ημερομηνία συμβάντος 23-07-2018), οπότε εξαλείφθηκε πλέον ο κάθε κίνδυνος που υπήρχε για τη ζωή και το χεράκι του, γίνεται, όπως τονίζει η γιαγιά που υπογράφει και την επιστολή που έφθασε στη ΜΑΓΝΗΣΙΑ, καθώς σύμφωνα με την ίδια, «το Νοσοκομείο Βόλου δεν έδειξε την σοβαρότητα που έπρεπε», οι αρμόδιοι «ήταν ανεύθυνοι και αδιάφοροι», ενώ δεν υπήρχε αντιοφικός ορός, που έπρεπε να χορηγηθεί άμεσα.\nΌπως αναφέρουν οι παππούδες του παιδιού, αποφάσισαν να δημοσιοποιήσουν το θέμα ώστε «να μην βρεθεί άλλο παιδάκι στην δική μας θέση».\nΠροκαταρκτική εξέταση για το αγοράκι που κινδύνευσε να χάσει τη ζωή του από δάγκωμα οχιάς\nΤο γεγονός ότι δεν υπήρξε σχετική καταγγελία στο Νοσοκομείο Βόλου, ωστόσο, μέσα από τα δημοσιεύματα που προκύπτει το θέμα με το δάγκωμα ενός βρέφους 19 μηνών από φίδι και τις καταγγελίες των παππούδων ότι από πλευράς του Νοσοκομείου Βόλου δεν υπήρξε η κατάλληλη αντιμετώπιση του περιστατικού, όπως δήλωσε ο διοικητής του Νοσοκομείου Βόλου, Ματθαίος Δραμητινός, διατάχθηκε η διενέργεια προκαταρκτικής εξέτασης.\n«Θα γίνει προσπάθεια να διερευνηθεί το ιατρικό σκέλος της υπόθεσης, για το αν υπάρχει κάποια ολιγωρία», ανέφερε.\nΗ επιστολή των παππούδων του παιδιού\nΑμέσως φύγαμε για το Bόλο. Η ώρα που φύγαμε ήταν μια παρά τέταρτο (12:45) και στο νοσοκομείο φτάσαμε σε μία ώρα γύρω στις 2 το μεσημέρι. Εξηγήσαμε στα εξωτερικά ιατρεία, τι είχε συμβεί, χωρίς όμως να δούμε τι ήταν αυτό που τον τσίμπησε. Είπαμε να κάνουμε μια ακτινογραφία, στο δακτυλάκι μήπως ήταν σπασμένο από την πέτρα. Δεν έδειξε κάτι τέτοιο. Ο παππούς λοιπόν είπε ότι ήταν φίδι, και πρέπει οπωσδήποτε να κάνουν κάτι γιατί το παιδί χειροτέρευε ραγδαία. Τους είπε κιόλας ότι είναι Οχιά γιατί στο χωριό τέτοια φίδια υπάρχουν.\nΕίτε το είπαμε, είτε όχι, δεν ίδρωσε το αυτί τους. Οι μαθητευόμενοι μόνο ήταν κοντά του, χωρίς να ξέρουν τι να κάνουν. Η ώρα περνούσε. Ο μικρούλης στην αγκαλιά μας πέθανε τρεις (3) φορές και με τις φωνές μας επανερχόταν! Το πρήξιμο και το μελάνιασμα ανέβαινε όλο και πιο ψηλά. Ο μικρός μας δεν είχε ούτε την δύναμη να κλάψει. Φωνάζαμε να του κάνουν ορό φιδιού και δεν είχαν! Η ώρα ήταν τέσσερις και τέταρτο (16:15). Η διευθύντρια της παιδιατρικής ακόμη δεν είχε εμφανιστεί παρόλο που μας έλεγαν ότι την είχαν ειδοποιήσει. Έγιναν εξετάσεις αίματος και έδειξαν ότι τα αιμοπετάλια έπεφταν ραγδαία και ο αιματοκρίτης. Η αργοπορία τους, η αδιαφορία τους, η ανευθυνότητά τους, δεν περιγράφεται.\nΜετά το συμβούλιο αποφασίσανε να το στείλουν στην Λάρισα αφού του χορήγησαν κορτιζόνη. Μάλιστα έβγαινε και ένας πολλά βαρύ γιατρός από το δωμάτιο του μικρού μας, και ξέρετε τι μας είπε: – Τι θέλετε, τους γιατρούς στα πόδια σας; Τότε ο σύζυγος έξαλλος του λέει – Μήπως ήρθα σε λάθος μέρος, είμαι σε καφενείο και όχι σε νοσοκομείο; Το ασθενοφόρο το κάλεσε η διευθύντρια στις πέντε η ώρα ακριβώς (17:00). Το ασθενοφόρο έκανε να έρθει στο νοσοκομείο μισή ώρα, ήταν πέντε και μισή (17:30).\nΔεύτερον, διότι δεν υπήρχε ορός φιδιού, που έπρεπε να χορηγηθεί άμεσα. Είπαν ότι έπρεπε να τηλεφωνήσουν στο Υπουργείο, μετά στο κέντρο Δηλητηριάσεων και να σταλεί εφ' όσον ήταν ανάγκη την άλλη μέρα, αφού ο ασθενής θα είχε καταλήξει.\nΣτο ΣτΕ ξανά οι περικοπές συντάξεων και δώρων που έγιναν με τη μνημονιακή νομοθεσία\nΑνώνυμος/η 2.8.2018 | 15:29\nΝα καταθέσουν μήνυση κατά παντός υπευθύνου. Η δημοσιοποίηση δεν αρκεί.


ΔΗΜΟΣ ΙΩΑΝΝΙΤΩΝ-350.000 ευρώ για αποκαταστάσεις πεζοδρομίων - Ανεξάρτητος\nΔΗΜΟΣ ΙΩΑΝΝΙΤΩΝ-350.000 ευρώ για αποκαταστάσεις πεζοδρομίων\nΑφορά τμήματα πεζοδρομίων επί της Λεωφόρου Δωδώνης και της οδού Νικοπόλεως\nΤην σύμβαση με τον ανάδοχο του έργου βελτίωσης – αναβάθμισης κοινοχρήστων χώρων υπέγραψε χθες ο Δήμαρχος Ιωαννίνων, Μωυσής Ελισάφ.\nΤο έργο έχει συνολικό προϋπολογισμό 350.000 ευρώ και αφορά σε αποκαταστάσεις πεζοδρομίων σε τμήματα της Λεωφόρου Δωδώνης και της οδού Νικοπόλεως.\n«Μεγάλα τμήματα πεζοδρομίων, κυρίως στις εισόδους της πόλης είναι ενταγμένα σε άλλες εργολαβίες που βρίσκονται σε εξέλιξη. Με την συγκεκριμένη παρέμβαση ολοκληρώνουμε την διαμόρφωση σε όλες τις εισόδους της πόλης και ξεκινούμε το πρόγραμμα αποκαταστάσεων που θα συνεχιστεί και σε άλλα σημεία. Οι ανάγκες που υπάρχουν είναι καταγεγραμμένες από την Τεχνική Υπηρεσία και το επόμενο διάστημα θα προσπαθήσουμε σταδιακά να τις καλύψουμε» ανέφερε σε δηλώσεις του ο αντιδήμαρχος Έργων, Γιώργος Αρλέτος.\nΗ συγκεκριμένη εργολαβία που θα ξεκινήσει άμεσα προβλέπει την ανακατασκευή πεζοδρομίων εκατέρωθεν της οδού Νικοπόλεως από τη διασταύρωση με τον άξονα Κενάν Μεσαρέ (κυκλικό κόμβο Βογιάνου -Κενάν Μεσαρέ – Νικοπόλεως) μέχρι τη διασταύρωση με την οδό Παπαναστασίου.\nΕπίσης περιλαμβάνει την ανακατασκευή των πεζοδρομίων εκατέρωθεν της οδού Δωδώνης από τη διασταύρωση με την Κενάν -Μεσαρέ μέχρι την περιοχή Μητροκώστα.\nΟ Δήμαρχος, Μωυσής Ελισάφ, ζήτησε από τον ανάδοχο να ξεκινήσει άμεσα τις εργασίες ώστε να ολοκληρωθούν μέσα στο προβλεπόμενο χρονοδιάγραμμα.\nΠροηγούμενο άρθροΔΗΜΟΣ ΙΩΑΝΝΙΤΩΝ-Συμβολική δράση για την προστασία των δικαιωμάτων των παιδιών\nΕπόμενο άρθροΔΗΜΟΣ ΑΡΤΑΙΩΝ-Παρέδωσε ένα καινούργιο λεωφορείο για τα παιδιά του ΚΔΑΠ ΜΕΑ


Naxios Το πρώτο blog των Κυκλάδων: ΕΝΑΣ ΠΡΑΓΜΑΤΙΚΑ ΚΑΛΟΣ ΠΡΟΕΔΡΟΣ!!!\nNaxos News, ο πρόεδρός του, Γιάννης Μαμουζέλος\nΜε δεδομένο ότι η θητεία του διοικητικού συμβουλίου θα ανανεωθεί, το Naxos News, ρώτησε τον κ. Γιάννη Μαμουζέλο, αν θα ήθελε να ανανεωθεί η προεδρία του για το επόμενο διάστημα.\n"Οπωδήποτε είναι επιθυμία μου να ανανεωθεί η θητεία μου ως πρόεδρος του Δημοτικού Λιμενικού Ταμείου Νάξου, αφού έχουμε ξεκινήσει ένα σημαντικό έργο, που θα ήθελα και να ολοκληρώσουμε. Όμως τον τελικό λόγο για αυτό τον έχει ο δήμαρχος Νάξου και Μικρών Κυκλάδων, Μανόλης Μαργαρίτης, που θα κάνει και τη σχετική πρόταση".\nΣύμφωνα με πληροφορίες του Naxos News, μέχρι αυτή τη στιγμή, δεν έχει γίνει κάποια συζήτηση επί του θέματος μεταξύ του δημάρχου, Μανόλη Μαργαρίτη και του προέδρου του Δημοτικού Λιμενικού Ταμείου Νάξου, Γιάννη Μαμουζέλου.\nΑξίζει, ακόμη να σημειωθεί, ότι υπάρχουν στελέχη του δήμου, που θεωρούν ότι πρέπει να υπάρξει αλλαγή στην προεδρία του Δημοτικού Λιμενικού Ταμείου Νάξου και κατ’ επέκταση αντικατάσταση του κ. Γιάννη Μαμουζέλου.\nΟπωσδήποτε, τον τελικό λόγο τον έχει ο δήμαρχος, που σύντομα θα πρέπει να λάβει την τελική απόφασή του.\nκαι βεβαια να συνεχισει ο μαμουζελος. εδειξε εργο,μερακι,και διαθεση. ευχομαι να μην τον φανε.τοσα χρονια καταστηματαρχης στην παραλια πρωτη φορα βλεπω τετοια συμμετοχη. ολη μερα πανω κατω. αστετον να κανει δουλεια.\n07 Δεκεμβρίου, 2012 20:12\nη θεση ειναι χωρις μισθο?\n07 Δεκεμβρίου, 2012 21:21


ESSENTIAL FOODS Balance 3KG | epets.gr\nΑρχικήΣκύλοςΞηρά τροφή σκύλουESSENTIAL FOODSESSENTIAL FOODS Balance 3KG\nΚΩΔΙΚΟΣ (SKU): e01642-ese\nΗ BALANCE είναι μια μονοπρωτεϊνική τροφή στην οποία τα κύρια συστατικά είναι η γαλοπούλα, το ρύζι και η βρώμη. Είναι αρκετά διαφορετική από τις υπόλοιπες τροφές μας και γι’αυτό σας παρακαλούμε να διαβάσετε προσεκτικά τα παρακάτω πριν την επιλέξετε. Οι κύριες διαφορές σε σχέση με την σειρά ESSENTIAL LIVING (Ultra premium/luxury pet food), είναι η έλλειψη του κανόνα BOF (behavioural optimizing food), του 100% grain free και της ευρείας ποικιλίας εκλεκτών συστατικών που κάνουν μοναδικές τις υπόλοιπες συνταγές μας.\nΘα μπορούσε να παρουσιαστεί ως λύση στις εξής τέσσερις περιπτώσεις.\nΠροτίμηση σε χαμηλότερη περιεκτικότητα πρωτείνης(και λίπους).\nΣτο ενδεχόμενο συχνών υδαρών εκκενώσεων και αφού αποκλειστούν άλλα αίτια σε συνεργασία με τον κτηνίατρο σας.\nΣε περίπτωση διαγνωσμένης (ή υποψίας) διατροφικής αλλεργίας/δυσανεξίας σε συγκεκριμένα συστατικά. Η BALANCE είναι μία μονοπρωτεϊνική τροφή (γαλοπούλα) με προφανή ευεργετικά αποτελέσματα σε ενδεχόμενη αλλεργία/δυσανεξία σε πηγές πρωτεϊνης όπως το αυγό, το κοτόπουλο, τα βοοειδή και τα ψάρια.\nΦρέσκια και αφυδατωμένη γαλοπούλα (ελεύθερης βοσκής): 30%. Το φρέσκο κρέας αντιστοιχεί στο 20% του συνόλου της τροφής. Ρύζι, βρώμη, λιναρόσπορος, σάλτσα γαλοπούλας, λίπος γαλοπούλας,πολτός τεύτλων, αλφάλφα, ιχνοστοιχεία, βιταμίνες, πρόσθετα Ω3 λιπαρά, φυσικά φύκια, ραδίκια, εκχύλισμα Yucca, ανθρακικό ασβέστιο, γλυκοζαμίνη 185 mg/kg,θειϊκή χονδροϊτίνη 130 mg/kg.\nΘερμοκρασία μαγειρέματος 90 °C.\nΜεταβολιστέα ενέργεια 3300 Kcal/kg\nTIP: Μετά το άνοιγμα αποθηκεύστε την συσκευασία στον ειδικό κάδο της ESSENTIAL, σε δροσερό(5-18 °C), σκιερό και στεγνό περιβάλλον για την βέλτιστη διατήρηση του προϊόντος (ειδικά κατά τους θερμούς μήνες)!


ΑΠΑΝΤΑ ΟΡΘΟΔΟΞΙΑΣ: Τα αυθεντικά υλικά κατασκευής της Αγίας Σοφίας. Αυτό που κρύβεται κάτω από τον σοβά που πρόσθεταν οι Τούρκοι.\nΤα αυθεντικά υλικά κατασκευής της Αγίας Σοφίας. Αυτό που κρύβεται κάτω από τον σοβά που πρόσθεταν οι Τούρκοι.\nΕτικέτες Βίντεο, ΤΕΧΝΗ, AZIZ Ortodoks - Βίοι Αγίων στα Τούρκικα


Γερμανία - Τεστ κορωνοϊού: Οι σημαντικότερες ερωτοαπαντήσεις!\n· 11/05/2020 ·3 min read\nΠλέον διεξάγονται τεστ κορωνοϊού για την αξιόπιστη ανίχνευση του παθογόνου SARS-CoV-2. Ποιος εξετάζεται, πώς λειτουργεί το τεστ και τι κόστος καλύπτεται από την ασφάλιση υγείας.\nΠοιος εξετάζεται στο COVID-19;\nΕάν υποψιάζεστε ότι έχετε προσβληθεί από τον ιό, καλέστε το γραφείο του οικογενειακού σας γιατρού. Μην πάτε αυτοπροσώπως.\nΟ οικογενειακός γιατρός αποφασίζει εάν θα πραγματοποιηθεί τεστ κορωνοϊού στο τηλέφωνο με βάση τα συμπτώματά σας, όπως ξηρό βήχα ή πυρετό.\nΈνα τεστ είναι σκόπιμο για τις ακόλουθες ομάδες ατόμων:\nΆτομα που έχουν οξέα αναπνευστικά προβλήματα και είχαν επαφή με ένα άτομο που έχει μολυνθεί με τον κορωνοϊό τις τελευταίες 14 ημέρες\nΆτομα που υποπτεύονται ότι έχουν πνευμονία που προκαλείται από ιούς\nΆτομα που ανήκουν σε ευπαθείς ομάδες ή απασχολούνται στον ιατρικό και νοσηλευτικό τομέα και έχουν οξέα αναπνευστικά προβλήματα\nΕάν αυτό δεν είναι διαθέσιμο, καλέστε την ιατρική υπηρεσία έκτακτης ανάγκης στο 116 116.\nΠερισσότερες πληροφορίες μπορείτε να βρείτε στον ιστότοπο του Ομοσπονδιακού Υπουργείου Υγείας.\nΠώς λειτουργεί το τεστ κορωνοϊού;\nΤο τεστ λαμβάνει δείγματα από τις αναπνευστικές οδούς. Ο γιατρός ή ο ασθενής (όταν χρησιμοποιεί ένα κιτ δοκιμής για χρήση στο σπίτι) χρησιμοποιεί κατάλληλες μπατονέτες για τη λήψη δειγμάτων.\nΚατά κανόνα, το δείγμα λαμβάνεται από τον ρινοφάρυγγα ή τον φάρυγγα. Άλλες επιλογές για τη συλλογή δειγμάτων περιλαμβάνουν άλλες λήψεις τραχειακών εκκρίσεων.\nΤο κιτ πρέπει στη συνέχεια να κλείσει με ασφάλεια σε δοχεία δείγματος σύμφωνα με όλους τους κανονισμούς (παρέχονται με κιτ δοκιμής).\nΤα δείγματα στη συνέχεια αποστέλλονται σε εργαστήριο, όπου αναλύονται το συντομότερο δυνατό. Ο γιατρός σας θα σας δώσει τα αποτελέσματα και θα σας ενημερώσει.\nΜπορείτε να βρείτε περισσότερες πληροφορίες σχετικά με τις δοκιμές στο Robert Koch Institut.\nΠού γίνονται τα τεστ κορωνοϊού;\nΤο τεστ για τον παθογόνο SARS-CoV-2 μπορεί τώρα να διεξαχθεί σε πολλά μέρη. Υπάρχουν δυνατότητες σε διάφορες κλινικές, κέντρα εξωτερικών ασθενών και σε μερικά ιατρεία.\nΣε πολλά μέρη, η υγειονομική αρχή διεξάγει εξετάσεις στο σπίτι για όσους έχουν συμπτώματα. Υπάρχει επίσης η δυνατότητα λήψης δειγμάτων μόνοι σας στο σπίτι με ένα ειδικό κιτ.\nΚατά κανόνα, η υγειονομική υπηρεσία ή ο οικογενειακός σας ιατρός μπορούν να σας πουν πού μπορείτε να εξεταστείτε.\nΕΔΩ θα βρείτε την αρμόδια για εσάς υγειονομική υπηρεσία.\nΚαλύπτει το ταμείο το κόστος του τεστ κορωνοϊού;\nΚάποια ταμεία, όπως η ΑΟΚ, αναλαμβάνουν το κόστος για το τεστ κορωνοϊού, εφόσον ένας εγκεκριμένος γιατρός σας έχει συνταγογραφήσει το τεστ. Τα ασφαλισμένα άτομα της AOK δεν επιβαρύνονται με επιπλέον κόστος.\nΠότε παίρνω το αποτέλεσμα του τεστ;\nΜπορεί να χρειαστούν αρκετές ημέρες από τη δειγματοληψία έως την αναφορά του αποτελέσματος του τεστ – αυτό εξαρτάται από τον φόρτο εργασίας στα εργαστήρια και τον χρόνο μεταφοράς. Συνήθως θα λάβετε το αποτέλεσμα του τεστ σε δύο έως πέντε ημέρες.\nΤι σημαίνει εάν το τεστ κορωνοϊού είναι θετικό;\nΕάν το τεστ κορωνοϊού είναι θετικό, υπάρχει μεγάλη πιθανότητα να έχετε μολυνθεί με τον ιό SARS-CoV-2. Σε αυτήν την περίπτωση, η αρμόδια υγειονομική αρχή θα σας επιβάλλει καραντίνα.\nΠόσο ασφαλείς είναι οι διαδικασίες; Τι γίνεται με τα γρήγορα τεστ κορωνοϊού;\nΣυνολικά, η διαδικασία για την ανίχνευση του κορωνοϊού θεωρείται πολύ ασφαλής. Παρ’ όλα αυτά, όπως και σε κάθε τεστ, κάτι μπορεί να μην λειτουργήσει σωστά, για παράδειγμα λόγω ακατάλληλης χρήσης ή αν δεν μπορεί να ανιχνευθεί αρκετό γενετικό υλικό του παθογόνου.\nΤα λεγόμενα γρήγορα τεστ είναι συνήθως εξετάσεις αίματος αντισωμάτων. Το κόστος για αυτό ΔΕΝ καλύπτεται από τις νόμιμες εταιρείες ασφάλισης υγείας, καθώς τα τεστ μπορούν να παρέχουν “ψευδή” ασφάλεια. Ένα αρνητικό αποτέλεσμα σε αυτό το τεστ – ακόμη και όταν γίνεται σωστά – ΔΕΝ σημαίνει ότι δεν υπάρχει λοίμωξη.\nΠροσέξτε επίσης όταν παραγγέλνετε τεστ από το διαδίκτυο! Υπάρχουν πολλοί πάροχοι που θέλουν να κερδίσουν χρήματα γρήγορα με αναξιόπιστα τεστ. Μην τα αγοράζετε. Επομένως, με αυτά τα τεστ δεν μπορείτε να κάνετε σαφή δήλωση σχετικά με το εάν έχετε μολυνθεί με τον ιό ή όχι.\nΌσον αφορά τα τεστ και φερόμενα πιστοποιητικά προς χρήση σε περίπτωση ταξιδιών, παρακαλούμε να προσέξετε τα ακόλουθα:\nΗ δηµιουργία ενός πρωτοκόλλου, στη βάση του οποίου θα µπορέσουν να λειτουργήσουν και πάλι µε ασφάλεια τα ξενοδοχεία, και η υιοθέτηση ενός πιστοποιητικού υγείας σε πανευρωπαϊκό επίπεδο, το οποίο θα χρησιµοποιείται στα διασυνοριακά ταξίδια των κατοίκων της Ένωσης εντός αυτής, θα αποτελέσουν τις δικλείδες ασφαλείας στην έναρξη της σεζόν.\nΗ υιοθέτηση ενός πιστοποιητικού υγείας για τους Ευρωπαίους ταξιδιώτες και η δηµιουργία ενός πρωτοκόλλου µε βάση το οποίο θα µπορέσουν να λειτουργήσουν και πάλι µε ασφάλεια οι ξενοδοχειακές επιχειρήσεις µόλις κοπάσει η υγειονοµική κρίση εξετάζονται θεσµικά σε πανευρωπαϊκό επίπεδο.\nΤα κράτη-µέλη της Κοµισιόν επεξεργάζονται το σχέδιο για την επόµενη ηµέρα. Στο επίκεντρο των διαβουλεύσεων βρίσκεται η θέσπιση συγκεκριµένων κανόνων για όλες τις ευρωπαϊκές χώρες, όπως είναι:\nΑναμένουμε λοιπόν εναγωνίως τις περαιτέρω εξελίξεις!\nAOK | Robert Koch Institut | Υπουργείο Υγείας\nΚορωνοϊός -Γερμανία: Μπαράζ απολύσεων


The Pomeranian Dukes' Castle (Στσέτσιν, Πολωνία) - Κριτικές\nThe Pomeranian Dukes' Castle: Εστιατόρια στην περιοχή\nΔραστηριότητες κοντά σε: The Pomeranian Dukes' Castle\nThe Pomeranian Dukes' Castle, Στσέτσιν - Κριτικές\nΝο 8 από 60 δραστηριότητες - Στσέτσιν\nΤο καστρο ειναι ενα απο τα καλα αξιοθεατα της πολης. Ειναι χαρακτηριστικο δειγμα της ιστοριας της... διαβάστε περισσότερα\nΤο καστρο ειναι ενα απο τα καλα αξιοθεατα της πολης. Ειναι χαρακτηριστικο δειγμα της ιστοριας της. Πιο ομορφο φαινεται εξωτερικα παρα στο εσωτερικο του.\nΕξετάζοντας προς τα έξω\nΚαθώς το Κάστρο ήταν κλειστό για το κοινό μου. Ωστόσο, φαινόταν θεαματικό αν έχετε την ευκαιρία να κάνετε μια περιήγηση όταν είναι ανοικτή.\nΕίναι ωραίο να κάνετε μια βόλτα σε αυτά τα παλάτια. Ρίξτε μια ματιά στις γοτθικές διακοσμήσεις κάτω από τη στέγη. Επισκεφθείτε επίσης τις συλλογές μέσα στο κτίριο.\nΜην παραλείψετε να δείτε αυτό όταν βρίσκεστε στο Szczecin, μην εξαπατήσετε τον εαυτό σας ή την θέα από την κορυφή του πύργου, αν φοβάστε τα ύψη πρέπει είτε να το πιείτε είτε να παραμείνετε κάτω, δεν είναι για το εύθραυστο μυαλό;\nΠαλάτι με φτωχό μουσείο\nΑρκεί να περπατήσετε, να δείτε την εσωτερική αυλή και στη συνέχεια να βγείτε για να δείτε μερικά άλλα συναρπαστικά αξιοθέατα\nΕίχαμε μια ξενάγηση και ήταν ενδιαφέρουσα ιστορία είπε ότι έχει περισσότερο νόημα να καταλάβει την ιστορία του Szczecin. Ωραία θέα και υπέροχα εστιατόρια σε όλη την παλιά πόλη.\nΌμορφο κτήριο σε μια ενδιαφέρουσα τοποθεσία και με μια υπέροχη ατμόσφαιρα. Κεντρική Αυλή είναι πολύ γραφικό.\nΚαλή ατραξιόν με μεγάλη ιστορία\nΤο ωραίο πράγμα σχετικά με αυτά τα κάστρα είναι ότι έχουν γίνει προσβάσιμο για χρήσεις όπως οι τέχνες και η γενική τουριστικές επισκέψεις. Αυτό το συγκεκριμένο κάστρο είναι όμορφα συντηρημένο και περιλαμβάνει καταστήματα, ένα μουσείο και ένα εστιατόριο που κάνει μια επίσκεψη είναι εύκολο να...λάβουν. Η ίδια η διάρθρωση της είναι πολύ ενδιαφέρουσα, ειδικά το ρολόι που βρίσκεται στο μπροστινό μέρος του κεντρικού tower. Ωραίος περίπατος μέσα αλλά λίγο χρόνο για να πάτε έξω από το πίσω μέρος και κοιτάξτε τις εισόδους από αυτήν την πλευρά. Είναι σε κοντινή απόσταση με τα πόδια από εδώ σε πολλά εστιατόρια και τη Βασιλική.Περισσότερα\nΗ πανίσχυρη dukes καστρο\nΤις ηλιόλουστες μέρες που έχω επισκεφτεί το κάστρο, το οποίο πραγματικά είναι πραγματικά υπέροχη. Υπάρχει επίσης ένα μπαρ όπου μπορείτε να πάρετε ποτά και καθίστε συνεπληρώθησαν απολαμβάνοντας τη θέα. Αξίζει να επισκεφτείτε!\nΜικρότερο από ό,τι αναμενόταν, αλλά πολύ καλό\nΤο μουσείο είναι αρκετά μικρό λαμβάνοντας υπόψη την πληρότητά του κτιρίου. Η συλλογή είναι κατανεμημένα μεταξύ των επιπέδων + crypte. Παρά το μικρό είναι περιποιημένα. Όταν επισκεφθήκαμε υπήρχε μια προσωρινή έκθεση των ουκρανικών ψευδοεικόνες από τη μέση ηλικία και πριν. Ήταν πολύ ιδιαίτερη.\nΛάβετε γρήγορα απαντήσεις από το προσωπικό του The Pomeranian Dukes' Castle και από προηγούμενους επισκέπτες.


Ξενοδοχεία σε Galloway | Αναζήτηση και σύγκριση ξενοδοχείων σε Galloway\nΧρειάζεστε ιδέες για το πού να μείνετε; Τρία από τα φτηνά ξενοδοχεία με υψηλή βαθμολογία σε Galloway είναι το Tourist Inn, το Deluxe Inn και το Rodeway Inn Parkway με βάση τις κριτικές των χρηστών. Το Skyscanner Hotels είναι ένας γρήγορος, δωρεάν και απλός τρόπος να οργανώσετε τη διαμονή σας. Σε μερικά μόνο κλικ μπορείτε εύκολα να κάνετε αναζήτηση, να συγκρίνετε και να κάνετε κράτηση για τη διαμονή σας σε Galloway κάνοντας κλικ απευθείας στον ιστότοπο του ξενοδοχείου ή του ταξιδιωτικού πράκτορα. Κάνοντας κράτηση μαζί μας, δεν προστίθενται χρεώσεις στη διαμονή σας. Για να ξεκινήσετε, προσθέστε απλά τις ημερομηνίες που θέλετε να ταξιδέψετε στο παραπάνω πλαίσιο αναζήτησης και θα σας βρούμε φτηνές προσφορές ξενοδοχείων. Εναλλακτικά, επιλέξτε από τις παραπάνω επιλογές ξενοδοχείων.\nΞενοδοχεία με την υψηλότερη βαθμολογία σε Galloway\nΠώς είναι ο καιρός σε Galloway;\nΣε Galloway, η αναμενόμενη μέση θερμοκρασία τον Ιούλιος είναι 24,4°C/75,8°F. Ο πιο ζεστός μήνας είναι συνήθως ο Ιούλιος, με τις μέσες θερμοκρασίες να αγγίζουν τους 30,4°C/86,7°F. Ο πιο κρύος μήνας είναι ο Φεβρουάριος, με τις μέσες θερμοκρασίες να αγγίζουν τους -4,0°C/24,8°F.\nΠοια αεροδρόμια είναι πιο κοντά στο κέντρο της πόλης σε Galloway, Ηνωμένες Πολιτείες;\nΤο πλησιέστερο αεροδρόμιο σε Galloway είναι το Ατλάντικ Σίτι Διεθνές (ACY) (10,19km).\nΕνοικίαση αυτοκινήτου σε: Galloway\nΕντός και γύρω από Galloway\nTourist InnDeluxe InnRodeway Inn ParkwayBudget Inn 4UHampton Inn Atlantic City/AbseconEconomy MotelW.H. Pike HotelMotel 6 Atlantic City (Galloway)FairBridge Hotel Atlantic CityTravelodge by Wyndham Atlantic CityScottish Inn & Suites GallowayEcono Lodge AbseconRest InnAmerican Star Inn & Suites Atlantic CityBudgetel Inn & Suites Atlantic CitySuperlodge Absecon/Atlantic CityRed Carpet Inn AbseconRelax Inn GallowayQuality Inn & Suites Atlantic City Marina DistrictEmpire Inn & Suites Absecon/Atlantic City


Δυνατός σεισμός ταρακούνησε τη Δυτική Ελλάδα! "Περιμένω ισχυρή μετασεισμική ακολουθία" λέει ο Α. Τσελέντης ·\nΔυνατός σεισμός ταρακούνησε τη Δυτική Ελλάδα! «Περιμένω ισχυρή μετασεισμική ακολουθία» λέει ο Α. Τσελέντης\nΩστόσο, το Ευρωμεσογειακο Σεισμολογικό κέντρο, «δίνει» το σεισμό με μεγαλύτερο μέγεθος, 4,5 ρίχτερ…Έγινε στις 14:48 το μεσημέρι και σύμφωνα με το Γεωδυναμικό Ινστιτούτο το εστιακό βάθος του σεισμού ήταν 11,7 χιλιόμετρα.\n«Ητανε ένας σεισμος 4,3 Ρίχτερ 3 χιλιόμετρα δυτικά της Ναυπάκτου για αυτό και έγινε πάρα πολύ αισθητός σε περιοχές όπως η Ναύπακτος, ο Άγιος Βασίλειος και το Ρίο. Το εστιακό του βάθος ήταν μικρό και για αυτό έγινε τόσο έντονα αισθητός. Περιμένω ισχυρή μετασεισμική ακολουθία. Πιστεύω ότι αυτός ήταν ο κυρίως σεισμός, αλλά δεν αποκλείεται να δώσει και ένα 4,5 Ρίχτερ. Δεν συντρέχει κανένας λόγος ανησυχίας και εννοείται ότι είμαστε όπως πάντα προσεκτικοί» είπε στο Patra News ο σεισμολόγος Άκης Τσελέντης.\nΠηγή: ΑΠΕ-ΜΠΕ, PatraNews / www.newsit.gr\nTagsριχτερ ναυπακτο σεισμος ναυπακτος σεισμος στη ναυπακτο\nΔυσκολεύεστε να διακρίνετε κοινές μυρωδιές; Μάθετε από τι κινδυνεύετε\nΤο «τέρας» την ψυχογενούς ανορεξίας κατέβαλε πάλι τη Νανά Καραγιάννη- Μάθετε τα πάντα για την ασθένεια


Sayious Motorsport Club / Adventure Park\nΔΡΑΣΤΗΡΙΟΤΗΤΕΣ / Off Road / Sayious Motorsport Club / Adventure Park\nΣτο Sayious Motorsport club επίκεντρο της ψυχαγωγίας είναι το μηχανοκίνητο, OFF ROAD CARTING (Buggy σωληνωτά) και ΑTV (τετράτροχες μηχανές) που συνδυάζουν τη δράση με την εκδρομή και την ψυχαγωγία.\nΣε όλη την διαδρομή υπάρχει οδηγός ασφαλείας, ο οποίος καθοδηγεί και ελέγχει την διαδρομή. Υπάρχει συνεχής επικοινωνία με ασύρματους που σας παρέχονται κατά την εκκίνηση, καθώς επίσης κράνη και στολές προστασίας.\nΗ διαδρομή περνά ανάμεσα σε δασικά μονοπάτια για περίπου μία ώρα, συνεχίζει με μια ενδιαφέρουσα ξενάγηση στο μεταλλείο της Ασγάτας και ακολυθεί ολιγόλεπτο διάλειμμα, όπου προσφέρονται δροσιστικά ποτά.\nΣτην συνέχεια η διαδρομή ακολουθεί πορεία προς το φράγμα της Καλαβασού και μετέπειτα στο μεταλλείο της Καλαβασού, όπου γίνεται μια ενδιαφέρουσα ξενάγηση αναφορικά με την ιστορία του.\nΗ διαδρομή συνεχίζεται ανάμεσα σε αγροτικούς δρόμους, μονοπάτια και ακολουθεί την κοίτη του ποταμού, που βγάζει στα παραδοσιακά καφενεδάκια της γραφικής Ασγάτας.\nΤέλος, ακολουθεί ξεκούραση και, για όσους επιθυμούν, γέυμα με παραδοσιακούς μεζέδες στη ταβέρνα του χωριού.\nΚατα τη διάρκεια όλου του δρομολογίου απόλαυσε την υπέροχη θέα των γύρω βουνών, αγναντέυοντας την χλωρίδα και την πανίδα της περιοχής, πρωτού επιστρέψετε στη βάση και στην καθημερινότητα.\n2km έξω από το χωριό Καλαβασός βρίσκεται η φάρμα Drapia που προσφέρει μοναδικές εμπειρίες στον χώρο του αθλήματος της...\nΗ πόντιση του αλιευτικού σκάφους "Nemesis III", αποτέλεσε μέρος της εγκαθίδρυσης θαλάσσιας προστατευόμενης περιοχής με...\nΠάφος Karting Centre\nΜια πίστα όπου σίγουρα και ο Schumacher θα έμενε περισσότερο από ικανοποιημένος!\nCyprus Paintball - Λευκωσία\nΕδώ θα νιώσετε την ανδρεναλίνη σας να ανεβαίνει καθώς θα προσπαθείτε να κρυφτείτε από τις βολές του αντιπάλου και καθώς με...


Πρώτη καταχώρηση: Τετάρτη, 12 Ιανουαρίου 2022, 09:28\nΗ ιταλική Pagani βρίσκεται στο προσκήνιο από το 1992 όταν ένας πρώην εργαζόμενος της Lamborghini, ο Αρχικά το Zonda ήταν να ονομαστεί Fangio F1, από τον Juan Manuel Fangio.Horacio Pagani, αποφάσισε να φύγει και να ξεκινήσει τη δική του εταιρεία. Το μοντέλο το οποίο έκανε διάσημο τον μικρό κατασκευαστή supercars ήταν το Zonda το οποίο παρουσιάστηκε πρώτη φορά το 1999 και έμελλε να γίνει το σημείο αναφοράς της μάρκας.\nΤο 2019 η Pagani αποφάσισε να σταματήσει την παραγωγή του θρυλικού Zonda βγάζοντας μάλιστα μια ειδική έκδοση του μοντέλου την 760 και να το αντικαταστήσει με την Huayra. Από ότι φαίνεται όμως η Pagani δεν έχει πει την τελευταία της κουβέντα όσον αφορά το Zonda καθώς διέρρευσε μέσω instagram ότι σχεδιάζει να κατασκευάσει το τελευταίο χειροποίητο Zonda 760 Roadster με τη βοήθεια της LMM.\nΤο υπεραυτοκίνητο της Pagani θα κατασκευαστεί στο χέρι στα κεντρικά της εταιρείας στη Μόντενα και θα βασιστεί στο υπάρχον πλαίσιο του Zonda 760. Ο κινητήρας θα είναι ο θρυλικός V12 7.3 λίτρων της Mercedes AMG ο οποίος αποδίδει 760 ίππους και χαρίζει στο αυτοκίνητο συγκλονιστικές επιδόσεις. Αν προσθέσουμε στις επιδόσεις και τον απίθανο ήχο του V12 τότε μιλάμε για ένα διαμάντι σε τέσσερις τροχούς.\nΗ Pagani συνεργάζεται με την LMM Design προκειμένου να δώσει στον τυχερό αγοραστή του αυτοκινήτου O Lewis Hamilton είχε στο γκαράζ του τη δική του Zonda 760LH την οποία πούλησε για 10 εκατομμύρια ευρώ!ιδιαίτερο σχεδιαστικό χαρακτήρα. Το Zonda 760 διαθέτει την ανθρακονημάτινη εισαγωγή αέρα στην οροφή του αυτοκινήτου όπως στην έκδοση R, τις τέσσερις απολήξεις της εξάτμισης στο πίσω μέρος, μεγάλη αεροτομή στο πίσω μέρος, ενώ φαίνεται από τις εικόνες ότι χρησιμοποιεί αναρτήσεις με διπλά ψαλίδια.\nΑυτό θα είναι το 22ο χειροποίητο Pagani Zonda 760 Series που κατασκευάζεται και εικάζεται ότι θα είναι το τελευταίο Zonda που βγαίνει από το εργοστάσιο της Pagani στη Μόντενα.\nΟ Hamilton οδηγεί στο Μονακό την Zonda 760LH.\nΤελευταία ενημέρωση: Τετάρτη, 12 Ιανουαρίου 2022, 09:28\nΕτοιμοπαράδοτα στην ελληνική αγορά τα Volvo της σειράς XC


AμεA - Άτομα με Αναπηρία - Δικαιώματα και Παροχές: Ένας προσωπικός μεταφραστής… στο αυτί μας!\nΑκουστικό και εφαρμογή υπόσχονται να μεταφράζουν από διάφορες γλώσσες.\nΟι περισσότεροι έχουν βρεθεί στη δύσκολη θέση, ιδιαίτερα κατά τη διάρκεια ενός ταξιδιού να πρέπει να συνεννοηθούν σε κάποια άλλη γλώσσα κι όχι με ιδιαίτερη επιτυχία.\nΈνα νέο προϊόν υπόσχεται να λύσει το πρόβλημα, μεταφράζοντας σε ζωντανό χρόνο! Η συσκευή ονομάζεται «The Pilot» και η εταιρία πίσω από αυτή την πρωτότυπη ιδέα είναι η Waverly Labs.\nΗ συσκευή βασίζεται σε μια εφαρμογή η οποία θα επιτρέπει στο χρήστη να επιλέξει ανάμεσα στις γλώσσες που επιθυμεί, με την επιλογή αυτή να περιλαμβάνει τουλάχιστον προς το παρόν Γαλλικά, Ισπανικά, Ιταλικά και Αγγλικά.\nΟυσιαστικά η συσκευή, δηλαδή τα ακουστικά θα συνδέονται με το κινητό, στο οποίο θα «τρέχει» η αντίστοιχη εφαρμογή. Παρά το γεγονός ότι δεν υπάρχουν λεπτομέρειες σχετικά με τον τρόπο λειτουργίας της, είναι πιθανό ότι θα καταγράφεται η φωνή που ακούγεται, κατόπιν θα γίνεται η μετάφραση και τέλος το μεταφρασμένο κείμενο θα φτάνει στο αυτί του χρήστη.\nΣτο τέλος Μαΐου πιθανόν να δοθούν περισσότερες λεπτομέρειες αφενός για το πώς θα λειτουργεί η συσκευή, αφετέρου για το ποιες γλώσσες θα μπορεί να μεταφράσει από και προς τα Αγγλικά ή προς άλλη γλώσσα.\nΤο «The Pilot» θα εμφανιστεί στην αγορά τον Σεπτέμβριο και μπορεί κάποιος ήδη να την προπαραγγείλει, με την τιμή να ανέρχεται στα 129 δολάρια για τις προπαραγγελίες. Όταν κυκλοφορήσει επίσημα η λιανική τιμή θα είναι 250-300 δολάρια. Προς το παρόν οι δημιουργοί ζητούν τη χρηματοδότηση του κόσμου για την υλοποίησή του.


Ναύπακτος από Καβάλα, Ταξίδια στην Ελλάδα, Ταξίδια Εκδρομές, GEORAMA Travel agency\n30 Αυγούστου – 2 Σεπτεμβρίου 2018\n1η Μέρα ΚΥΡΙΑΚΗ 30.08.2018:\nΣυγκέντρωση στο Δημοτικό Κήπο και αναχώρηση το πρωί στις 08:50. Διέλευση από Μακεδονία & Θεσσαλία από στοά Τεμπών με στάσεις καθ’ οδόν για καφέ. Γεύμα ατομικά στην περιοχή της Λαμίας. Επίσκεψη στο περίφημο Χάνι της Γραβιάς. Διέλευση από Άμφισσα, Ιτέα και στάση για καφέ στο Γαλαξίδι. Άφιξη στην Ναύπακτο. Τακτοποίηση στο ξενοδοχείο μας που βρίσκεται στην πανέμορφη παραλία Γκρίμποβο με την πληθώρα των καφέ, εστιατορίων, ταβερνών. Διανυκτέρευση.\n2η Μέρα ΔΕΥΤΕΡΑ.31.08.2018:\n4η Μέρα.ΤΕΤΑΡΤΗ 02.09.2018:\nΤΙΜΗ ΣΥΜΜΕΤΟΧΗΣ ΣΕ ΔΙΚΛΙΝΟ: 160€, ΤΡΙΚΛΙΝΟ: 150€, ΜΟΝΟΚΛΙΝΟ: 210€\nΜεταφορά με πούλμαν υπερυψωμένο\nΕισιτήρια γέφυρας Αντίρριο-Ρίο & Φ/Β Ρίου-Αντιρρίου\nΤρείς διανυκτερεύσεις στο HOTEL AFRODITI 2*superior στο Γρίμποβο\nΠλήρη Ταξιδιωτική Ασφάλεια\nΦόρο διανυκτέρευσης & ΦΠΑ\nΔΕΝ ΠΕΡΙΛΑΜΒΑΝΕΙ: Ότι δεν αναφέρεται ρητά στα περιλαμβανόμενα


Ξέρετε πως δίνετε σωστά ρεύμα σε αυτοκίνητο που έμεινε από μπαταρία;\nΞέρετε πως δίνετε σωστά ρεύμα σε αυτοκίνητο που έμεινε από μπαταρία; από Πολίτης Auto article http://politis.com.cy/article/xerete-pos-dinete-sosta-revma-se-aftokinito-pou-emine-apo-mpataria Όταν οι θερμοκρασίες είναι χαμηλές η μπαταρία του αυτοκίνητου μας, αναπόσπαστο στοιχείο της εύρυθμης λειτουργίας του, πιέζεται ακόμα πιο πολύ 05.01.2019 13:21\n"Ξέρετε πως δίνετε σωστά ρεύμα σε αυτοκίνητο που έμεινε από μπαταρία;"\nΌταν οι θερμοκρασίες είναι χαμηλές η μπαταρία του αυτοκίνητου μας, αναπόσπαστο στοιχείο της εύρυθμης λειτουργίας του, πιέζεται ακόμα πιο πολύ\nΌταν οι θερμοκρασίες είναι χαμηλές η μπαταρία του αυτοκίνητου μας, αναπόσπαστο στοιχείο της εύρυθμης λειτουργίας του, πιέζεται ακόμα πιο πολύ. Ειδικά αν έχει ήδη λειτουργήσει κάποια χρόνια και δεν έχει αντικατασταθεί με βάση το χρονοδιάγραμμα που προτείνει ο κατασκευαστής.\nΈτσι αρκετές φορές παραδίδει το πνεύμα -το οποίο παραδίδει φυσικά και αν ξεχάσουμε για πολλές ώρες τα αλαρμ ανοιχτά και για λιγότερες τα φώτα- οπότε στην περίπτωση αυτή χρειάζεται να βρεθεί μια άλλη πηγή ενέργειας. Το πιο απλό είναι ένα άλλο αυτοκίνητο, η μπαταρία του οποίου θα συνδεθεί μέσω καλωδιών με αυτήν του αυτοκινήτου που έχει μείνει. Στο σημείο αυτό θα πρέπει να πούμε πως στα καταλυτικά μοντέλα η εκκίνηση με σπρώξιμο απαγορεύεται ρητά μιας και μπορεί να προκαλέσει βλάβη στον καταλύτη.\nΗ διαδικασία ρευματοδοσίας μέσω καλωδίων έχει τα δικά της μυστικά και τη δική της σωστή διαδικασία. Καταρχήν τα καλώδια αυτά καθαυτά, που πρέπει να είναι καλής ποιότητας προκειμένου να μην ζεσταίνονται και να μεταφέρουν σωστά το ρεύμα. Επίσης πρέπει να έχουν και ικανό μήκος. Συνήθως τα χρώματά τους είναι κόκκινο και μαύρο, το πρώτο για το θετικό και το δεύτερο για τον αρνητικό πόλο.\nΣτο αυτοκίνητο που έχει μείνει από μπαταρία ο διακόπτης πρέπει να είναι στη θέση off, ενώ πλησιάζοντας το αυτοκίνητο- δότη ρεύματος προσέχουμε προκειμένου τα δύο οχήματα να μην ακουμπούν -π.χ. στις πόρτες αν τις έχουμε αφήσει ανοιχτές.\nΓια τη συνέχεια η διαδικασία έχει ως εξής: συνδέουμε με το κόκκινο καλώδιο, που όπως είπαμε είναι για τους θετικούς (+) πόλους, τη γεμάτη μπαταρία με την άδεια. Στη συνέχεια συνδέουμε το μαύρο καλώδιο με τον αρνητικό πόλο της γεμάτης μπαταρίας και την άλλη του άκρη όχι με τον πόλο της άδειας μπαταρίας αλλά είτε με κάποιο σημείο στο μπλοκ του κινητήρα ή σε ένα μη βαμμένο σημείο του αμαξώματος προκειμένου να λειτουργήσει ως γείωση.\nΣτο σημείο αυτό θα πρέπει να πούμε πως κάποια αυτοκίνητα (συνήθως είναι μοντέλα των Audi, BMW, Mercedes, Opel κ.α.) έχουν ειδικά σημεία -τις πιο πολλές φορές μαρκαρισμένα με κόκκινο χρώμα- μακριά από τη μπαταρία για το λεγόμενο jump start. Επίσης δεν θα πρέπει να γίνει απευθείας σύνδεση του μαύρου καλωδίου στον αρνητικό πόλο της μπαταρίας καθώς υπάρχει κίνδυνος να καεί τόσο η μονάδα διαχείρισης ενέργειας του αυτοκινήτου όσο και κάποιοι μικροί εγκέφαλοι.\nΤο επόμενο βήμα είναι να μπει μπροστά το αυτοκίνητο με τη γεμάτη μπαταρία και να λειτουργήσει για περίπου 5 λεπτά. Μετά από αυτό το χρονικό διάστημα μπορείτε να βάλετε μπροστά το αυτοκίνητο που έχει μείνει και αφού πάρει να περιμένετε ένα λεπτό προκειμένου να σταθεροποιηθεί η λειτουργία του.\nΑφού γίνει αυτό αφαιρείται πρώτα το μαύρο καλώδιο ξεκινώντας από το αυτοκίνητο με την πεσμένη μπαταρία, ενώ το ίδιο γίνεται και με το κόκκινο, προσέχοντας και να μην ακουμπήσουν οι ακροδέκτες τους.\nΗ όλη διαδικασία ολοκληρώνεται με την κίνηση για αρκετά χιλιόμετρα του αυτοκινήτου που είχε μείνει, το οποίο μετά πρέπει να πάει το συντομότερο δυνατό σε ηλεκτρολογείο προκειμένου να γίνει ένας συνολικός έλεγχος και ενδεχόμενα αντικατάσταση της μπαταρίας ώστε να μην αντιμετωπίσετε εκ νέου πρόβλημα.


6 αλήθειες που πρέπει να γνωρίζετε πριν επιλέξετε αρχιτέκτονα ή interior designer – Design for Happiness\nΗ επιλογή του κατάλληλου επαγγελματία, αρχιτέκτονα ή interior designer, είναι ένας μεγάλος πονοκέφαλος για όσους σκοπεύουν να χτίσουν ή να ανακαινίσουν ένα χώρο.\nΜε εμπειρία πάνω από 25 χρόνια ως αρχιτέκτων, που τα τελευταία 13 χρόνια ασχολούμαι κατά βάση με έργα σχεδιασμού εσωτερικών χώρων, έχω διαπιστώσει τι λειτουργεί και τι όχι από την πλευρά του επαγγελματία, αλλά και του πελάτη. Γιατί πρόκειται για μια αμφίδρομη σχέση.\nΤο άρθρο αυτό επικεντρώνεται σε όσα πρέπει να προσέξετε, ώστε να κάνετε την καταλληλότερη επιλογή για σας.\nΕίναι κάποιες αλήθειες που οι περισσότεροι αγνοούν ή δεν δίνουν την απαιτούμενη σημασία, με αποτέλεσμα να απογοητεύονται.\nΘα διαπιστώσετε μάλιστα ότι πρόκειται για ένα πολύ ειλικρινές άρθρο, αφού «ξεσκεπάζει» τακτικές ανεπαρκών και ανέντιμων επαγγελματιών.\nΊσως επειδή πιστεύω ότι ο πελάτης πρέπει να είναι σύμμαχος ενός σωστού επαγγελματία και όχι ένας κακός μπελάς, όπως δυστυχώς τον αντιμετωπίζουν αρκετοί!\nΕξάλλου, για μια τόσο σημαντική επένδυση, όπως ο σχεδιασμός ή η ανακαίνιση της κατοικίας και του επαγγελματικού σας χώρου, καλό είναι να αποφύγετε ολέθρια λάθη.\nΠοιες είναι οι αλήθειες που πρέπει να γνωρίζετε πριν επιλέξετε εκείνον-η που θα σχεδιάσει το χώρο σας;\n1. Η ποιοτική αρχιτεκτονική μελέτη απαιτεί χρόνο\nΜια σωστή αρχιτεκτονική μελέτη χρειάζεται χρόνο και προεργασία, πριν τη φάση του σχεδιασμού και της υλοποίησης.\nΔεν γίνεται στο πόδι ή μέσα σε ασφυκτικές προθεσμίες.\nΜια βιαστική μελέτη θα αποβεί εις βάρος σας, γι’ αυτό ένας σωστός επαγγελματίας δεν θα αναλάβει μια δουλειά με πιεστικά, εξωπραγματικά χρονοδιαγράμματα.\nΜην εμπιστευτείτε λοιπόν εύκολα όποιον δέχεται με το «καλημέρα» να αναλάβει ένα έργο.\nΑν είναι έμπειρος και ξέρει πόσο χρόνο χρειάζεται η εκπόνηση μιας μελέτης, αλλά παρόλ’ αυτά δεχτεί αμέσως ασφυκτικές προθεσμίες, τότε πιθανόν να βρεθείτε προ εκπλήξεων.\nΕίτε τελικά θα χρειαστεί περισσότερο χρόνο, είτε θα κάνει κακή και πρόχειρη δουλειά.\nΉ θα σας παρουσιάσει έτοιμη δουλειά!\nΕπίσης, ένας καλός αρχιτέκτων ή interior designer πιθανόν να έχει ήδη αναλάβει άλλα έργα, οπότε δεν είναι πολύ σοφό να απευθυνθείτε σ’ αυτόν τελευταία στιγμή, γιατί δεν θα μπορέσει να σας εξυπηρετήσει.\nΜου συμβαίνει να τηλεφωνούν κάποιοι και να μου λένε ότι έχουν κλείσει τα συνεργεία και περιμένουν τη μελέτη! Φυσικά σπανίως θα αναλάβω τέτοια δουλειά, ακόμη κι αν πρόκειται για μια απλή, χρωματική μελέτη.\nΠρώτα ολοκληρώνουμε μια μελέτη και μετά περνάμε στη φάση της εφαρμογής και όχι το αντίθετο.\nΤο καλύτερο διάστημα για να απευθυνθείτε σε ένα αρχιτεκτονικό γραφείο είναι στα μέσα του χειμώνα, που είναι μια πιο χαλαρή περίοδος. Έτσι θα ολοκληρωθεί σωστά η μελέτη, πριν ξεκινήσουν οι εργασίες.\nΑπό Μάρτιο μέχρι Οκτώβριο συνήθως υπάρχει πολλή δουλειά και δυστυχώς, οι περισσότεροι Έλληνες δεν προνοούν έγκαιρα και θυμούνται εκείνη την περίοδο να ψάξουν για αρχιτέκτονα!\n2. O καλός αρχιτέκτονας δεν επαφίεται στις σπουδές του, αλλά επενδύει συνεχώς σε επιμόρφωση κι εξοπλισμό\nΟ καλός ειδικός έχει επενδύσει (και συνεχίζει να το κάνει) σε σπουδές, επιμόρφωση, ενημέρωση, ακριβό εξοπλισμό και ώρες εργασίας.\nΌλα αυτά κοστίζουν και λογικό είναι να κάνει απόσβεση στο κεφάλαιο που επένδυσε.\nΕκτός αυτού, θα πρέπει να είναι ενημερωμένος και να παρακολουθεί τις τελευταίες εξελίξεις όχι μόνο στην αρχιτεκτονική, το design, την τεχνολογία και τις κατασκευές, αλλά και σε άλλους τομείς, όπως οι τέχνες, το marketing, η γραφιστική, η φωτογραφία, η διαφήμιση κλπ.\nΕπίσης, θα πρέπει να έχει ενδιαφέρον και γνώσεις ψυχολογίας, κοινωνιολογίας, να παρακολουθεί τις σύγχρονες τάσεις, με λίγα λόγια, να ζει μέσα στον κόσμο.\nΚατά τη γνώμη μου, θα πρέπει εκτός από την αρχιτεκτονική και τον σχεδιασμό να έχει μελετήσει Ψυχολογία του Χώρου και του Χρώματος.\nΘα πρέπει επίσης να εργάζεται με σύγχρονες μεθόδους.\nΈνας αρχιτέκτονας ή interior designer που εργάζονται ακόμη σχεδιάζοντας με το χέρι, ενώ έχουμε πλέον στη διάθεσή μας εδώ και 2 τουλάχιστον δεκαετίες, εκπληκτικά προγράμματα και ευκολίες, θα πρέπει να σας προβληματίσει.\nΈχει μείνει πίσω, πιθανότατα σε πολλούς άλλους τομείς. Εκτός αυτού, δεν μπορεί να εργαστεί με τις ταχύτητες που μας επιτρέπει η τεχνολόγία, ούτε να σας διευκολύνει να κατανοήσετε τι σχεδιάζει.\nΚακά τα ψέματα, τα πτυχία από μόνα τους δεν λένε τίποτα.\nΣτο πανεπιστήμιο παίρνουμε απλώς τις βάσεις, κανένας δεν μαθαίνει τη δουλειά αν δεν κτίσει!\n3. O επιτυχημένος αρχιτέκτονας επιλέγει τις δουλειές και τους πελάτες του\nΌποιος αναλαμβάνει οποιαδήποτε δουλειά αμέσως, όποιος λέει ναι σε όλα, προφανώς δεν ανήκει σε αυτή την κατηγορία.\nΈνας αρχιτέκτονας ή interior designer που έχει άποψη, προσωπικό στυλ και σέβεται τη δουλειά του και τους πελάτες του, δεν εργάζεται για τον καθένα. Επιλέγει τους ιδανικούς πελάτες και projects γι’ αυτόν και γνωρίζει καλά με ποιους μπορεί να συνεργαστεί άψογα και με ποιους όχι.\nΑρχικά, γιατί θα πρέπει να συμφωνούν μαζί σας στην προσέγγιση και το ύφος, στο αισθητικό κομμάτι – δεν μπορείς να σχεδιάζεις καλά κάτι που δεν πιστεύεις και υποστηρίζεις.\nΌμως, ένας πολύ βασικός λόγος είναι ότι αν δεν υπάρχει «χημεία» και άψογη επικοινωνία μεταξύ αρχιτέκτονα και πελάτη, το αποτέλεσμα πολύ δύσκολα θα είναι επιτυχημένο.\nΠροσωπικά βλέπω τους πελάτες μου ως πολύτιμους συνεργάτες, αφού έχουμε κοινό στόχο το καλύτερο αποτέλεσμα, αλλά και ως σημαντικούς χορηγούς για να μπορώ να κάνω αυτό που αγαπώ.\nΣχεδόν πάντα οι παρατηρήσεις τους είναι εποικοδομητικές και με βοηθούν να γίνω καλύτερη.\nΌπως επισήμανε καλή πελάτισσά μου πρόσφατα και είχε απόλυτο δίκιο, όταν υπάρχουν νεύρα, αμφισβήτηση και παρεξηγήσεις είναι αδύνατον οποιοσδήποτε δημιουργικός επαγγελματίας να έχει την ηρεμία, τη χαλαρότητα και την καλή διάθεση που απαιτείται ώστε να εμπνευστεί κάτι όμορφο.\nΔυστυχώς ή ευτυχώς, θα περάσετε αρκετές ώρες, μέρες και μήνες με τον αρχιτέκτονα του σπιτιού ή του επαγγελματικού σας χώρου. Αν δε νιώθετε άνετα, ελεύθερα κι ευχάριστα μαζί του, ξανασκεφτείτε το!\n4. O καλός αρχιτέκτονας είναι πάνω απ’ όλα σωστός επαγγελματίας και εμπνέει εμπιστοσύνη\nΟ επαγγελματισμός είναι άγνωστη λέξη στην Ελλάδα, όπου κυριαρχεί η προχειρότητα και ο ερασιτεχνισμός σε κάθε επάγγελμα!\nΔεν φτάνει να έχει ταλέντο και φρέσκες ιδέες ένας αρχιτέκτονας, θα πρέπει να φέρεται με επαγγελματισμό σε κάθε επίπεδο.\nΣυνέπεια, αξιοπιστία και εντιμότητα, οργάνωση, σύστημα και προγραμματισμός, ξεκάθαρες γραπτές συμφωνίες και σωστή επικοινωνία είναι μερικά από τα αυτονόητα μεν -δυσεύρετα δε – στοιχεία που χαρακτηρίζουν έναν σωστό επαγγελματία.\nΔιαβάστε τι σημαίνει επαγγελματισμός στο Successful Blog, που απευθύνεται σε επαγγελματίες του δημιουργικού τομέα:\n5. O καλός αρχιτέκτονας σας ακούει και ενδιαφέρεται για σας\nΟ καλός αρχιτέκτονας είναι εκείνος που μπορεί να δημιουργήσει σπίτια που βελτιώνουν αισθητά την ποιότητα ζωής των πελατών του.\nΜπορεί να είναι εντυπωσιακά – μπορεί και όχι.\nΥπάρχουν κατοικίες που δείχνουν εντυπωσιακές, αλλά δεν είναι βιώσιμες.\nΤο θέμα δεν είναι να ζείτε σε ένα σπίτι που προκαλεί τον θαυμασμό, αν δεν αισθάνεστε καλά μέσα σε αυτό.\nΤο ιδανικό είναι να αισθάνεστε όμορφα στο χώρο σας, ο οποίος ταυτόχρονα θα αρέσει και ίσως εντυπωσιάζει όσους σας επισκέπτονται ή στους πελάτες σας, εφόσον πρόκειται για επαγγελματικό χώρο.\nΕίναι υποχρέωση ενός εμπνευσμένου αρχιτέκτονα να πηγαίνει ένα βήμα παραπέρα, να προβληματίζεται, να πειραματίζεται και να πρωτοτυπεί – και όχι απλώς να αντιγράφει ό,τι κάνουν οι άλλοι. Πόσο μάλλον όταν η πλειοψηφία ακολουθεί τυφλά τάσεις μη φιλικές προς τους χρήστες.\nΑλλά πάνω απ’ όλα, θα πρέπει να δικαιολογεί τις προτάσεις και επιλογές του, των οποίων πρωταρχικός στόχος πρέπει να είναι η ευεργετική επίδρασή τους στη διαβίωση των χρηστών.\nΣίγουρα θα πρέπει να σας αρέσει η δουλειά του.\nΌμως, είναι πολύ σημαντικό να μη βιαστεί και αρχίσει να σχεδιάζει, πριν σας γνωρίσει καλά και σας ακούσει.\nΟ σωστός αρχιτέκτονας ενδιαφέρεται πρώτα για εσάς, τις ανάγκες και τις επιθυμίες σας και θα σας αφιερώσει χρόνο.\nΣχεδιάζει ίσως το πιο σημαντικό και πολύτιμο πράγμα στη ζωή σας, την πιο ακριβή επένδυση που πιθανόν να κάνετε.\nΣχεδιάζει το σπίτι σας, κάτι που θα καθορίσει σε τεράστιο βαθμό το πώς θα ζείτε και πώς θα αισθάνεστε για αρκετά χρόνια – πιθανόν για ολόκληρη τη ζωή σας.\nΑν πάλι σχεδιάζει τον επαγγελματικό σας χώρο, τότε πρόκειται για ένα πολύ σημαντικό εργαλείο της δουλειάς (σε κάποιες περιπτώσεις το σημαντικότερο) κι έναν χώρο που θα περνάτε τις περισσότερες ώρες της ημέρας σας.\nΈνας καλός αρχιτέκτονας ή interior designer θα πρέπει να είναι καλός γνώστης της ψυχολογίας. Λίγοι επαγγελματίες θα έρθουν τόσο κοντά σας και θα σας ζήσουν, όσο αυτός που σχεδιάζει το χώρο που ζείτε κι εργάζεστε.\n6. Ένας καλός αρχιτέκτονας ή interior designer δεν είναι ο πιο οικονομικός\nΑυτό ισχύει για κάθε επαγγελματία, αλλά για κάποιο λόγο αρκετοί έχουν την εντύπωση ότι μπορούν να επιτύχουν το ακατόρθωτο: να βρουν έναν καλό αρχιτέκτονα ή interior designer σχεδόν δωρεάν!\nΉ απλώς θεωρούν ότι δεν χρειάζεται να επενδύσουν ιδιαίτερα στον σχεδιασμό του χώρου τους.\nΈχω ακούσει το πιο παράλογο επιχείρημα από άτομο που απευθύνθηκε σε αρχιτεκτονικό γραφείο με εξευτελιστικές τιμές:\n«Έχουν χαμηλές τιμές γιατί έχουν πολλή δουλειά!»\nΜα όταν έχεις πολλή δουλειά και προσφέρεις ποιοτικές υπηρεσίες και όχι copy-paste λύσεις, δεν κατεβάζεις τις τιμές, αλλά τις ανεβάζεις!\nΈνας αρχιτέκτονας δεν πουλά προϊόντα μαζικής παραγωγής και ευτελούς αξίας, όπως κάνουν τα πολυκαταστήματα του 1 ευρώ, αλλά υπηρεσίες υψηλής ποιότητας.\nΘα πρέπει λοιπόν να είστε πολύ επιφυλακτικοί όταν κάποιος επαγγελματίας αρχιτέκτονας ή interior designer σας κάνει γρήγορα, με λίγα στοιχεία, μια πολύ οικονομική προσφορά.\nΟι λόγοι αναλύονται παρακάτω:\nΠρόκειται για άπειρο ή χομπίστα\nΑυτό θα συμβεί αν βρίσκεται στα πρώτα του βήματα ή αν πρόκειται για χομπίστα.\nΠροσωπικά έχω γνωρίσει τέτοιους συναδέλφους, αλλά δεν επιβίωσαν στο επάγγελμα και στράφηκαν σε άλλους τομείς ή επαγγέλματα.\nΕπίσης, στο χώρο του σχεδιασμού εσωτερικών χώρων και της διακόσμησης κυκλοφορούν πολλοί ερασιτέχνες, που επειδή έχουν γούστο και καλαισθησία πλασάρονται ως ειδικοί.\nΕίναι άλλο να σας βοηθήσει στη χριστουγεννιάτικη διακόσμηση του σπιτιού σας κάποιος, κι εντελώς άλλο να σχεδιάσει έναν επαγγελματικό χώρο με ιδιαίτερες απαιτήσεις ή να ανακαινίσει πλήρως το σπίτι σας.\nΔεν έχει αρκετή δουλειά ή χρειάζεται δουλειά απεγνωσμένα\nΕφόσον δεν πρόκειται για κάποιον στα πρώτα βήματα της καριέρας του, ένας επαγγελματίας αρχιτέκτων ή interior designer που ενώ βρίσκεται χρόνια στο χώρο δεν έχει αρκετή δουλειά θα πρέπει να σας προβληματίσει.\nΚάτι δεν κάνει καλά!\nΣυνήθως θα σας κάνει μια χαμηλή προσφορά για να πάρει τη δουλειά και στη συνέχεια θα σκαρφίζεται νέες χρεώσεις, για να καλύψει τα έξοδά του – ή επειδή απλώς δεν υπολόγισε σωστά.\nΔεν προσφέρει υψηλή ποιότητα, άσχετα αν αυτό υποστηρίζει.\nΕκείνος που προσφέρει αξία και το γνωρίζει είναι λογικό να μην έχει τις χαμηλότερες τιμές στην πιάτσα.\nΜπορεί να μην το διαπιστώσετε αμέσως, ειδικά αν είναι η πρώτη δουλειά που αναθέτετε σε έναν αρχιτέκτονα. Οι περισσότεροι βλέπουν τη διαφορά εκ των υστέρων, μόνο αφού απευθυνθούν σε έναν σωστό επαγγελματία και συγκρίνουν το αποτέλεσμα αλλά και όλη τη διαδικασία.\nΌμως, τότε συνήθως είναι αργα!\nΑυτό που συχνά λέω στους πελάτες μου είναι ότι αν υπήρχαν μόνο καλοί αρχιτέκτονες, το interior design θα ήταν σχεδόν άχρηστο, τουλάχιστον όσον αφορά κατοικίες.\nΣας πουλάει έτοιμη δουλειά – αντιγράφει τον εαυτό του ή, ακόμη χειρότερα, δουλειές άλλων\nΠρόσφατα επισκέφτηκα ιστοσελίδα αρχιτεκτονικού γραφείου που έμαθα ότι έκανε προσφορά σε εξωφρενικά χαμηλή τιμή.\nΚατάλαβα με την πρώτη ματιά τι συμβαίνει.\nΚαταρχάς, όλες οι δουλειές τους ήταν πανομοιότυπες. Νόμιζα ότι έβλεπα συνεχώς το ίδιο σπίτι.\nΑκόμη χειρότερα, μια δουλειά που την διαφήμιζαν με περηφάνια την είχαν ξεπατικώσει στην κυριολεξία από το Pinterest!\nΌσο περίεργο κι εξωφρενικό κι αν σας φαίνεται, υπάρχουν αρχιτέκτονες που δεν έχουν ούτε τις ικανότητες ούτε το μεράκι για τη δουλειά τους.\nΔεν ξεχνώ δύο περιπτώσεις, που «συνάδελφοι» είχαν το θράσος και την αφέλεια να ζητήσουν παλιές μελέτες μου για να τις χρησιμοποιήσουν!\nΌπως δεν ξεχνώ άλλη «συνάδελφο» που περηφανευόταν ότι επειδή οι εργολάβοι ζητούν εκπτώσεις, αυτή ως έξυπνη τους πασάρει την ίδια μελέτη!\nΘα προσπαθήσει να κερδίσει χρήματα με άλλους τρόπους\nΕίναι αρκετοί στο επάγγελμα εκείνοι που κερδίζουν χρήματα αποκλειστικά από «προμήθειες».\nΣυνήθως θα σας κάνουν μια πολύ χαμηλή προσφορά, για να σας γλυκάνουν, και στη συνέχεια θα προσπαθήσουν να κερδίσουν τη διαφορά από τους τεχνίτες, τα συνεργεία, τους εμπόρους, ζητώντας τους μεγάλες προμήθειες, τις οποίες φυσικά θα χρεωθείτε εσείς.\nΌπως μου εκμυστερεύτηκε κάποιος γυψοσανιδάς πρόσφατα, έχανε δουλειές γιατί ο διακοσμητής ζητούσε τα διπλάσια χρήματα από τους πελάτες απ’ ό,τι ο ίδιος κοστολογούσε τη δουλειά του, προκειμένου να κερδίσει την προμήθειά του!\nΤο χειρότερο είναι ότι ανέντιμοι επαγγελματίες μπορεί να επιμένουν για συγκεκριμένους εμπόρους και τεχνίτες, όχι για την ποιότητά τους, αλλά για το μεγάλο ποσοστό που θα εισπράξουν οι ίδιοι.\nΜια άλλη περίπτωση είναι να σας κάνουν μια οικονομική προσφορά, στο πόδι και στη συνέχεια να προσθέτουν νέα έξοδα που δεν είχαν προβλεφθεί.\nΟ σωστός αρχιτέκτονας είναι σύμβουλος και όχι απλός σχεδιαστής. Προστατεύει τον πελάτη από κακοτοπιές και κακούς τεχνίτες, ενώ δεν σπαταλώνται χρήματα χωρίς λόγο.\nΠιθανόν να επιτύχετε μια καλή προσφορά αν απευθυνθείτε σε ιδιώτη με λίγα λειτουργικά έξοδα (π.χ. ένα μικρό, αλλά καλό γραφείο) σε σχέση με μια μεγάλη εταιρεία με πολύ προσωπικό και ανάλογα έξοδα, χωρίς όμως αυτό να είναι ο κανόνας.\nΣε γενικές γραμμές ισχύει κι εδώ το γνωστό: ό,τι πληρώνεις παίρνεις!\nΗ σωστή μελέτη ενός χώρου, είναι το πιο σημαντικό μέρος ενός έργου, είτε πρόκειται για σχεδιασμό κατοικίας ή επαγγελματικού χώρου από την αρχή, είτε για ανακαίνιση.\nΑφού έχετε καταλήξει σε κάποιους επαγγελματίες, βάσει δουλειάς τους που έχετε δει και συστάσεων, και εφόσον συμφωνεί το ύφος και η προσέγγισή τους με τη δική σας, προσέξτε τα σημεία που αναλύθηκαν παραπάνω.\nΔώστε χρόνο στον εαυτό σας, ξεκινώντας έγκαιρα την αναζήτηση και τέλος, εμπιστευτείτε το ένστικτό σας!\ninterior design, ΑΝΑΚΑΙΝΙΣΗ, ΕΠΑΓΓΕΛΜΑΤΙΚΟΙ ΧΩΡΟΙ, ΚΑΤΟΙΚΙΑ, άρθρα\nσχεδιασμός γραφείων,σχεδιασμός επαγγελματικών χώρων,σχεδιασμός κατοικίας,ανακαίνιση επαγγελματικού χώρου,ανακαίνιση κατοικίας,επιλογή interior designer,επιλογή αρχιτέκτονα


Ο Γιάννης εμπνέεται με το να αναδεικνύει τις ιστορίες ανθρώπων που βρίσκονται σε σημαντικά σταυροδρόμια στη ζωή τους. Βοηθάει μεταξύ άλλων υποψηφίους από όλο τον κόσμο για την εισαγωγή τους στις σχολές διοίκησης επιχειρήσεων (MBA) του Harvard, Stanford, INSEAD, Wharton και London Business School.\nΈχει ευρεία εμπειρία στο χώρο των χρηματοοικονομικών, έχοντας δουλέψει ως διευθυντής επί σειρά ετών σε επενδυτικό fund της Global Finance (private equity) ύψους $400εκ. και υπεύθυνος επενδύσεων σε family office στη Νέα Υόρκη. Επίσης, έχει προσφέρει συμβουλευτικές υπηρεσίες στο χώρο των εξαγορών και συγχωνεύσεων. Είναι CFA charterholder και έχει δημοσιεύσει άρθρα σε equity research για το SeekingAlpha, τη μεγαλύτερη παγκοσμίως επενδυτική κοινότητα.\nΟ Γιάννης είναι απόφοιτος της σχολής Διοίκησης Επιχειρήσεων του ΟΠΑ (Α.Σ.Ο.Ε.Ε.) και μαθητής του Δασκάλου Ιορδάνη Λαδόπουλου. Κατέχει MBA από το INSEAD, Masters in Finance (MIF) από το London Business School και Μaster in Public Administration από το Harvard Kennedy School, όπου ως Fellow διοργάνωσε σημαντικά συνέδρια, σεμινάρια και διαλέξεις με εξέχουσες πολιτικές προσωπικότητες από όλο το κόσμο, συμπεριλαμβανομένου του Έλληνα πρωθυπουργού Λουκά Παπαδήμου.\nΣτον ελεύθερο του χρόνο ασχολείται με το τένις σε αγωνιστικό επίπεδο, είναι χειμερινός κολυμβητής, εξασκεί το ταλέντο του στο speechwriting και διαβάζει φιλοσοφία.


2o Γ.Λ. Ν.Φιλαδέλφειας - Wiki.hellug\n2o Γ.Λ. Ν.Φιλαδέλφειας\nΗ πληροφορικός του 2ου ΓΛ Ν.Φιλαδέλφειας κα Γκολέμάτη Μ. ζήτησε την βοήθεια του Συλλόγου για το Σχολείο της. Η πρώτη διερευνητική συνάντηση έγινε σήμερα Σαββάτο 29/12/12. Συζητήθηκαν οι ανάγκες του Εργαστηρίου Πληροφορικής και η "Ομάδα Σχολεία" του Συλλόγου μας είχε μια πρώτη αποτίμηση του χώρου, των υλικών και γενικότερα της κατάστασης που επικρατεί προς το παρόν. Έκανε επιτόπου ανιχνευτικές κινήσεις για το είδος των ΗΥ, την υποδομή αλλά και του χώρου και προετοίμασε τα δεδομένα για την επόμενη συνάντηση, όπου θα εξεταστούν οι προτάσεις αναμόρφωσης του Εργαστηρίου.\nΟργανωτική συνάντηση για το έργο\nΣήμερα Παρασκευή 28/6/13 έγινε οργανωτική συνάντηση του Συλλόγου με το Σχολείο (κα Γκολεμάτη και Δ/τη) και συζητήθηκαν τα 2 πλάνα αναδόμησης του Εργαστηρίου που είχαν προετοιμαστεί από την "Ομάδα Σχολεία". Συμφωνήθηκε η υλοποίηση ενός εκ των 2 σχεδίων και συζητήθηκε η οικον. κάλυψη των εξόδων. Το Σχολείο, βλέποντας θετικότατα την όλη προσπάθεια, διέθεσε άμεσα ένα μικρό ποσό για την αγορά μερικών υλικών, και αναμένει την υλοποίηση της βοήθειας του Συλλόγου.\nΤο έργο ξεκίνησε..\nΣτις αρχές Σεπτεμβρίου 2013 και μετά από την προμήθεια των απαραίτητων υλικών, ξεκίνησε η προσπάθεια ανακατανομής του Εργαστηρίου, με βάση το συμφωνημένο τοπογραφικό. Μερικές εικόνες από την εργασία αυτή φαίνονται πιο κάτω:\nΒελτίωση εγκατάστασης Ι\nΒελτίωση εγκατάστασης ΙΙ\nTo έργο συνεχίζεται και άμεσα θα ολοκληρωθεί...\nΑνακτήθηκε από «https://wiki.hellug.gr/index.php?title=2o_Γ.Λ._Ν.Φιλαδέλφειας&oldid=2242»\nΗ σελίδα αυτή τροποποιήθηκε τελευταία φορά στις 18 Οκτωβρίου 2013, στις 20:53.\nΑυτή η σελίδα έχει προσπελαστεί 5.039 φορές.


Τι κάνει μπεεεε στην πλάτη της Μενδώνη; | Αυγή\nΔευτέρα, 12 Απριλίου 2021 15°C Αθήνα\nΤι κάνει μπεεεε στην πλάτη της Μενδώνη;\nΘανάσης Καρτερός ΕΝΤΥΠΗ ΕΚΔΟΣΗ\nΟ χαρακτήρας της δεν γίνεται να δολοφονηθεί από κανέναν. Τον έχει δολοφονήσει από καιρό μόνη της\nΔολοφονία χαρακτήρα κατηγορεί τον ΣΥΡΙΖΑ ότι διέπραξε εις βάρος της η Λίνα Μενδώνη. Διότι η ΑΥΓΗ αποκάλυψε και ο Τσίπρας κατάγγειλε τη σύμβαση, υπογεγραμμένη από τρεις υπουργούς, με την οποία η υπουργός Πολιτισμού φρόντιζε να αναγραφεί σε μαρμάρινη πλάκα στην Ακρόπολη το όνομά της. Για να αποθησαυρίζουν τη λάμψη του, μαζί με τη λάμψη του Παρθενώνα και του Ερεχθείου, οι επισκέπτες εις τον αιώνα των αιώνων. Αμήν - της υπουργού. Εκτός πια κι αν ξανασυμβεί το ατύχημα και έρθει ο ΣΥΡΙΖΑ να το ξηλώσει, μαζί με τα τσιμέντα της Ακρόπολης, τον Πτωχευτικό Κώδικα της Ν.Δ. και την αστυνομία στα πανεπιστήμια. Αμήν - δικό μας.\nΑτύχησε εντούτοις η κυρία υπουργός. Και όχι μόνο διότι η σύμβαση υπάρχει και διαψεύδει τις οργίλες διαψεύσεις της για fake news, αφού οι όποιες διαψεύσεις τής υπουργού ελάχιστη αξία έχουν πια μετά από τόση και τέτοια χρήση που τους έχει επιφυλάξει. Ούτε γιατί πιάστηκε, κατά το κοινώς λεγόμενο, με τη γίδα στην πλάτη, πράγμα ελάχιστα επιβαρυντικό για μια λειτουργό του πολιτισμού που πριν λίγο καιρό πιάστηκε με κοτζάμ γνωστό σκηνοθέτη στην πλάτη. Αλλά γιατί η κυρία Μενδώνη δεν έχει καταλάβει ακόμα αυτό που οι πάντες έχουν καταλάβει. Ότι ο χαρακτήρας της δεν γίνεται να δολοφονηθεί από κανέναν. Τον έχει δολοφονήσει από καιρό μόνη της.\nΛίγο με τα αρχαία, λίγο με τα σύγχρονα, λίγο με τον Λιγνάδη, λίγο με τα τσιμέντα στην Ακρόπολη, λίγο με τούτο και λίγο με τ’ άλλο, ο χαρακτήρας της Μενδώνη καταναλώθηκε σιγά - σιγά. Τελεύτησε. Άμωμος εν οδώ, αλληλούια. Αλλά δεν είναι περίεργο ότι ακόμα συμπεριφέρεται λες και είναι ο χαρακτήρας της ζωντανός. Ακόμα πιστεύει, ή κάνει πως πιστεύει, ότι διαθέτει ηθικό ανάστημα τόσο επιβλητικό ώστε να διαψεύδει τα αδιάψευστα. Το βλέπουμε να συμβαίνει και με άλλους της κυβερνητικής συνομοταξίας. Με το μισό υπουργικό συμβούλιο για την ακρίβεια. Και βέβαια με τον Κυριάκο, προστάτη πάντων των ψευτών, που κατηγορεί άλλους για ψεύτες!\nΝεκρές ψυχές μας κυβερνούν όπως καταλαβαίνετε. Παγωμένες στην ιδιοτέλεια, σε ποικίλους βιασμούς, στη βεβήλωση. Και στο ψέμα. Τι είναι αυτό που κάνει μπεεεε στην πλάτη της Μενδώνη; Ο ψεύτης Τσίπρας που παριστάνει τον τράγο!\nΟΙΚΟΝΟΜΙΑ 12.04.21 16:35\nΚέρκυρα - Κεφαλονιά - Ζάκυνθος / Τα νέα αεροδρόμια έτοιμα να υποδεχτούν τουρίστες\nΠΟΛΙΤΙΚΗ 12.04.21 16:34\nΣτο Συμβούλιο της Ευρώπης η δολοφονία του Γιώργου Καραϊβάζ\nΗ απόλυτη παρακμή\nΚώστας Αρβανίτης / Κ. Μητσοτάκη – Β. Κικίλια, κάτω τα χέρια από το ΚΕΘΕΑ\nΑλέξης Τσίπρας / Η δολοφονία Καραϊβάζ αποτελεί το τελευταίο δραματικό επεισόδιο στο αιματηρό σίριαλ\nΤα βατράχια έχουν να χάσουν μονάχα τις αλυσίδες τους


Η πανδημία άλλαξε την καταναλωτική συμπεριφορά των Ελλήνων – Πού παρατηρείται μείωση και πού αύξηση των αγορών - Seleo news \nΑρχικήΚοινωνίαΗ πανδημία άλλαξε την καταναλωτική συμπεριφορά των Ελλήνων – Πού παρατηρείται μείωση...\nΚυριακή, 27 Ιουνίου 2021, 15:45\nΤις καταναλωτικές συνήθειες και την αγοραστική συμπεριφορά tvn πολιτών άλλαξε η πανδημία του κορονοϊού και ειδικά το πολύμηνο lockdown.\nΤο συμπέρασμα αυτό προκύπτει από έρευνα του ΚΕ.Π.ΚΑ. – Κέντρο Προστασίας Καταναλωτών σε συνεργασία με την εταιρία PRORATA S.A.. Από κοινού υλοποίησαν μεγάλη έρευνα με τίτλο «Στάσεις & Αντιλήψεις για θέματα καταναλωτικής συμπεριφοράς και την επίδραση της πανδημίας σε αυτήν».\nΗ έρευνα έγινε ηλεκτρονικά μεταξύ 19 και 26 Μάϊου 2021 σε 651 άτομα άνω των 17 ετών που διαμένουν μόνιμα στην Ελλάδα. Ανέδειξε μια σειρά ευρημάτων που αποτυπώνουν τις στάσεις και τις αντιλήψεις των πολιτών και πώς αυτές επηρεάζουν ενδεχομένως την καταναλωτική και αγοραστική τους συμπεριφορά εν μέσω μιας πρωτοφανούς για την παγκόσμια κοινότητα υγειονομικής κρίσης η οποία επηρεάζει πολλές εκφάνσεις της ανθρώπινης δραστηριότητας.\nΣε σχέση με την περίοδο πριν το ξέσπασμα της πανδημίας, το 50% όσων συμμετείχαν στην έρευνα δήλωσαν ότι τώρα αγοράζουν, σε γενικές γραμμές, λιγότερο συχνά από πριν προϊόντα και υπηρεσίες.\nΣε σχέση με την περίοδο πριν το ξέσπασμα της πανδημίας, το 51% δηλώνει ότι αγοράζει λιγότερο συχνά προϊόντα στις εκπτωτικές περιόδους (χειμερινές και θερινές εκπτώσεις).\nΣύμφωνα με τις απαντήσεις των ερωτώμενων, σε σχέση με την περίοδο πριν το ξέσπασμα της πανδημίας παρατηρούνται ορισμένες μεταβολές ως προς την συχνότητα αγοράς συγκεκριμένων ειδών προϊόντων.\nΠιο ειδικά: Στα είδη ρουχισμού καταγράφεται οριακή αύξηση των αγορών με ηλεκτρονικό αλλά και φυσικό τρόπο συγκριτικά με την περίοδο πριν το ξέσπασμα της πανδημίας.\nΔιαδικτυακές αγορές σε προϊόντα τεχνολογίας\nΣτα προϊόντα τεχνολογίας ανιχνεύεται σημαντική αύξηση των διαδικτυακών αγορών και ακόμα πιο σημαντική ωστόσο μείωση των αγορών από φυσικά καταστήματα συγκριτικά με την προ – covid 19 εποχή.\nΔευτέρα, 24 Ιανουαρίου 2022, 19:30\nΧιονοκαταιγίδα: Το σπάνιο φαινόμενο που σαρώνει τη χώρα (ΦΩΤΟ-ΒΙΝΤΕΟ)\nΔευτέρα, 24 Ιανουαρίου 2022, 19:15\nΔευτέρα, 17 Ιανουαρίου 2022, 15:15\nΚυριακή, 16 Ιανουαρίου 2022, 17:00\nΗ πανδημία έβαλε στη ζωή του Έλληνα το “πλαστικό χρήμα”\nΣάββατο, 15 Ιανουαρίου 2022, 15:45


ΠΕΡΙ ΚΟΣΜΟΥ: Οκτωβρίου 2008\nΑναρτήθηκε από Alexis B στις 7:52 μ.μ. 23 σχόλια:\nΗ αγαπητή blogοφιλη Κοκκινογούλι με κάλεσε να παίξω στο παιχνίδι τον 5 ερωτήσεων.\nΤι θα ρωτούσα ένα φιλόσοφο, έναν παλιό έρωτα, ένα μέντιουμ, ένα παιδί και στον καθρέφτη σου…\nΑς αρχίσω πρώτα με τον φιλόσοφο κάνοντάς του δυο ερωτήσεις:\n1) Μπορεί να χαρακτηριστεί ένας κόσμος υψηλής τεχνολογίας πολιτισμένος??\n2) Μπορεί να χαρακτηριστεί ο άνθρωπος, ως ενσάρκωση της ελευθερίας, μέσα σε ένα σύμπαν που υπακούει κατά γράμμα σε νόμους??\nΤον παλιό έρωτα:\nΈφυγες για το λίγο μου, η επειδή αυτό που ένοιωθα ήταν πολύ και σε έπνιξε??\nΠώς θα κάνουμε λεφτααααααααααααααααααααααααααααααααααααα???( χιχιχιχιχιχι ), και σιγά μην μου απαντήσει, γιατί αν ήξερε τότε δεν θα έκανε το μέντιουμ.........\nΔεν θα το ρωτούσα τίποτε, μόνο θα το κοίταζα για να θυμηθώ τη σημασία της ελευθερίας\nΤον Καθρέφτη σου:\nΤο βράδυ όταν ετοιμάζομαι για ύπνο αφού πλύνω τα δόντια μου, στέκομαι μπροστά στον καθρέφτη μου και ρωτώ τον εαυτό μου. "Έμαθες σωστά αυτά που σου δίδαξε η σημερινή μέρα?? Να φροντίσεις αυτά τα μαθήματα να τα θυμάσαι ώστε να είσαι την αυριανή μέρα καλύτερος άνθρωπος"\nΔεν απευθύνω συγκεκριμένη πρόσκληση, όποιος θέλει παίρνει σκυτάλη και παίζει\nΑφιερωμένο σε όλους τους φίλους και φίλες μου.\nΚαλή και χαμογελαστή Κυριακή, και εβδομάδα\nΑναρτήθηκε από Alexis B στις 9:56 μ.μ. 13 σχόλια:\nΑναρτήθηκε από Alexis B στις 12:50 π.μ. 15 σχόλια:\nΗ άδειά του για το καλοκαίρι ξεκινούσε εκείνο το πρωινό.\nΕκείνος χωρίς να χάσει καιρό φόρτωσε τα πράγματα πού είχε ετοιμάσει την προηγούμενη μέρα στο αυτοκίνητο και ξεκίνησε για το εξοχικό του σπίτι, όπου θα περνούσε τις μέρες που είχε στην διάθεσή του.\nΟδηγούσε γρήγορα, βιαζόταν να φτάσει εκεί που τον περίμενε η χαλάρωση και η αγαπημένη του βάρκα.\nΤου άρεσε πολύ να ξανοίγεται με αυτή στα ανοιχτά, να ψαρεύει με το καλάμι του, να κάνει βόλτες, ανακαλύπτοντας ερημικές ακρογιαλιές, να κολυμπά στα καθαρά νερά τους, να απολαμβάνει την ησυχία που τόσο είχε ανάγκη.\nΜετά από τέσσερις ώρες οδήγημα, έφτασε επιτέλους. Πάρκαρε το αυτοκίνητο στην αυλή.\nΔεν είχε αλλάξει, ευτυχώς τίποτα από την τελευταία φορά που ήταν εκεί, αρκετούς μήνες πριν Ένα μικρό αλλά πολύ όμορφο διώροφο σπίτι με επάνω τις δυο κρεβατοκάμαρες μια τουαλέτα και ένα μεγάλο μπαλκόνι που μπορούσε κανείς να καθίσει και να απολαύσει την υπέροχη θέα που απλωνόταν μπροστά του. Κάτω το σαλόνι η κουζίνα και μια δεύτερη τουαλέτα. Μια υπέροχη αυλή περιέβαλε το σπίτι, το σπίτι του, γεμάτη γρασίδι πέτρινους διαδρόμους και παρτέρια με λουλούδια που της έδιναν ιδιαίτερο χρώμα και άρωμα.\nΚάποια άλλα εξοχικά ήταν σε τέτοια απόσταση, που με δυσκολία φαίνονταν, δίνοντάς σου την εντύπωση ότι κανένας άλλος δεν υπήρχε εκεί.\nΞεφόρτωσε τα πράγματα και άρχισε να τα τακτοποιεί στο σπίτι. Όταν τελείωσε έφτιαξε ένα καφέ και κάθισε στο μπαλκόνι. Άρχισε να κοιτά γύρω την θέα, τέλος έριξε μια ματιά και στην αυλή\n-Η αυλή θέλει φτιάξιμο, μουρμούρισε, αλλά όχι σήμερα αύριο.\nΗ επόμενη μέρα ξημέρωσε, μια ηλιόλουστη ζεστή καλοκαιρινή μέρα.\nΕκείνος βάλθηκε να καλλωπίζει την αυλή του, να κουρεύει το γρασίδι, να τακτοποιεί τους θάμνους, να περιποιείται τα παρτέρια, τέλος έβγαλε την βάρκα του από το γκαράζ που την φύλαγε.\nΜια μικρή γαλάζια βάρκα πέντε μέτρων με μηχανή και μια μικρή καμπινούλα με δυο κρεβάτια που ίσα ίσα χωρούσε ένας μετρίου ύψους άνθρωπος να ξαπλώσει.\nΈκανε τις απαραίτητες ετοιμασίες και την έριξε στην θάλασσα.\nΤην επόμενη μέρα θα πήγαινε για ψάρεμα.\nΑδημονούσε, γιατί είχε πολύ καιρό να πάει και του έλειπε η χαρά που του έδινε αυτή η απασχόληση.\nΗ επόμενη μέρα ξημέρωσε, αφού ήπιε ένα πρωινό καφέ μάζεψε τα σύνεργα του ψαρέματος τα φόρτωσε στην βάρκα του και ξεκίνησε. Ακολούθησε την αντίθετη κατεύθυνση από αυτή που πήγαινε συνήθως.\nΜετά από λίγη ώρα εντόπισε ένα κόλπο που δεν είχε ξαναδεί. Του φάνηκε καλό μέρος και πλησίασε. Στην είσοδο του κόλπου υπήρχαν βράχια που μόλις ξεπρόβαλαν από την επιφάνεια της θάλασσας. Γύρω γύρω από τον κόλπο ψηλές απότομες πλαγιές εμπόδιζαν την προσέγγιση στην μικρή παραλία, ένα ήσυχο μέρος ότι έπρεπε γι'αυτόν.\nΜπήκε προσεκτικά στον κόλπο αποφεύγοντας τα βράχια που βρίσκονταν στην είσοδο, και όταν πλέον έφτασε στο κέντρο του, σταμάτησε την μηχανή, έριξε άγκυρα, έριξε την πετονιά του στο νερό και περίμενε να "τσιμπήσει".\nΣτο ενδιάμεσο άνοιξε το ραδιόφωνο, πήρε το βιβλίο που είχε αγοράσει πρόσφατα και άρχισε να διαβάζει.\nΗ ώρα περνούσε, αυτός είχε ξεχαστεί πια, τον είχε απορροφήσει το βιβλίο του, η απαλή μουσική και ο ρυθμικός ήχος των κυμάτων που έσκαγαν όταν έβρισκαν την στεριά.\nΈνα τράβηγμα στην πετονιά έκανε το καλάμι να αναπηδήσει και αυτόν να πεταχτεί, άρπαξε το καλάμι και άρχισε να μαζεύει την πετονιά.\nΑυτό που είχε πιάσει έδειχνε μεγάλο, γιατί τραβούσε δυνατά κάνοντας το καλάμι να λυγίζει και αυτόν να παλεύει μια να κρατηθεί πάνω στην βάρκα που έγερνε και τρανταζόταν και από την άλλη να νικήσει τον "αντίπαλό του" που πάλευε να μείνει στον κόσμο του νερού.\nΗ "μάχη" εξελισσόταν αμφίρροπη, και για πολύ ώρα μέχρι που και οι δυο αντίπαλοι απόκαμαν.\nΑυτός άφησε το καλάμι που έπεσε πάνω στην βάρκα, έκατσε στην κουπαστή. Σκούπισε τον ιδρώτα του, κοίταξε την πετονιά που χαλαρή πια έμενε για λίγο στην επιφάνεια πριν χαθεί μέσα στο νερό.\nΜια μικρή κόκκινη σταγόνα βγήκε στην επιφάνεια, κάτι που τον έκανε να απορήσει, μετά και άλλη και άλλη........\nΒούτηξε στο νερό, έκανε ένα μακροβούτι προσπαθώντας να δει τι ήταν αυτό που είχε πιαστεί στο αγκίστρι του, χωρίς επιτυχία. Η πετονιά κατέβαινε πολύ βαθιά.\nΞαν' ανέβηκε στην επιφάνεια, πιάστηκε από την κουπαστή, πήρε μερικές βαθιές ανάσες, σκουπίζοντας το πρόσωπό του.\nΛίγο πιο εκεί το νερό ταράχτηκε και ένα ξανθό γυναικείο κεφάλι ξεπρόβαλε στην επιφάνεια.\nΤον κοίταξε με τα καταγάλανα μάτια της και με παραπονεμένη φωνή του είπε.\nΕκείνος την κοιτούσε αποσβολωμένος\n-Μη χειρότερα, ήταν το μόνο που μπόρεσε να αρθρώσει.\n-Με πόνεσες, του είπε εκείνη δείχνοντάς του το χέρι της με το καρφωμένο σε αυτό αγκίστρι του.\nΕκείνος ανέβηκε στην βάρκα και τής έδωσε το χέρι να ανέβει και αυτή.\nΌταν εκείνη βρέθηκε πάνω στην βάρκα εκείνος έμεινε με το στόμα ανοιχτό.\nΜια ψηλόλιγνη κοπέλα με ξανθιά μαλλιά που έφταναν μέχρι την μέση της, καταγάλανα μάτια, και κατάλευκο δέρμα βρισκόταν μπροστά του.\n-Μα εσύ δεν φοράς τίποτε, της είπε\nΕκείνη κοίταξε το γυμνό σώμα της. ενώ εκείνος πήρε από ένα ντουλαπάκι ένα κίτρινο αδιάβροχο και την σκέπασε με αυτό.\n-Και τώρα ας δούμε το χέρι.\nΤης έπιασε το χέρι, τράβηξε το φαρμακείο που είχε πάντα μαζί του, της έβγαλε το αγκίστρι και της έδεσε την πληγή με έναν επίδεσμο.\nΕκείνη περιεργαζόταν μια τον επίδεσμο και μια το αδιάβροχο που ήταν τυλιγμένη, ενώ αυτός κοιτούσε εκείνη.\nΆπλωσε το χέρι του, άρχισε να της χαϊδεύει τα μαλλιά, εκείνη τον κοίταζε. Πέρασε το χέρι του πάνω από το μάγουλό της.\nΕκείνη άπλωσε το χέρι της και έκανε ακριβός τις ίδιες κινήσεις με αυτόν χαϊδεύοντας του τα μαλλιά και το μάγουλο. Άρχισαν χαρίζουν δειλά χάδια ο ένας τον άλλο σαν μικρά παιδιά, ώσπου αυτός τράβηξε το χέρι του, και εκείνη το δικό της. Έμειναν να κοιτιούνται ίσα στα μάτια\n-Πώς σε λένε??\n-Πού είναι το σπίτι σου??\n-Εδώ, απάντησε δείχνοντας ολόγυρα την θάλασσα.\nΕκείνος γέλασε και εκείνη χαμογέλασε σκερτσόζικα\n-Εδώ μένω, του ξαναείπε, εδώ.\nΕκείνος άπλωσε πάλι το χέρι του και με τα δυο του δάχτυλα άγγιξε το μέτωπό της κατεβάζοντας τα σιγά σιγά προς την μύτη της, κάνοντάς την να κάνει μια αστεία γκριμάτσα\nΕκείνη άπλωσε το χέρι της και επανέλαβε την ίδια κίνηση, κάνοντάς τον να κάνει και αυτός μια αστεία γκριμάτσα, γέλασαν και οι δυο Εκείνη σηκώθηκε όρθια.\n-Θα σε ξαναδώ???\n-Αν έρθεις εδώ\nΠέταξε το αδιάβροχο βούτηξε στο νερό, απομακρύνθηκε με γρήγορο κολύμπι από την βάρκα προς το ανοιχτό πέλαγος.\n-Θα έρθω και αύριο, της φώναξε, Θα έρθω.\nΕκείνη γύρισε, και τον κοίταξε. Τού χαμογέλασε και βούτηξε βαθιά στο νερό.\nΈμεινε μόνος πάνω στην βάρκα με τα σύνεργα ψαρέματος, το κίτρινο αδιάβροχο που πριν λίγο τύλιγε το σώμα της Θαλασσούλας ριγμένο στο πάτωμα της βάρκας.\nΈπιασε το αδιάβροχο από το πάτωμα της βάρκας και το κοίταξε. Μετά κοίταξε πρός την θάλασσα.\nΘα έρθω και αύριο. Θα έρθω.\nΤην άλλη μέρα πρωί πρωί ήταν εκεί, μαζί της, και την επομένη και την επόμενη.. Τούς έβλεπες συχνά να κολυμπούν μαζί, να τρέχουν να γελούν, να περπατούν χέρι χέρι να πειράζονται, να κοιτούν αγκαλιά κατακόκκινα ηλιοβασιλέματα, και όταν νύχτονε, ξαπλωμένοι στην αμμουδιά έμεναν να κοιτούν τα άστρα, με το χέρι της κουρνιασμένο τρυφερά στο χέρι του.\nΟ καιρός πέρασε. Ένα βράδυ καθώς βρίσκονταν ξαπλωμένοι στην αμμουδιά εκείνος της είπε πώς πρέπει να φύγει.\n-Γιατί, τον ρώτησε.\nΕκείνος της εξήγησε ότι τελείωσε η άδειά του και έπρεπε να γυρίσει στην πόλη. Εκείνη έδειξε σαν να κατάλαβε.\n-Έλα μαζί μου, της είπε\n-Δεν γίνετε, ξέρεις ότι εδώ ζώ.\n-Μείνε, του είπε\n-Δεν γίνετε της αποκρίθηκε, αλλά θα έρχομαι όσο πιο συχνά μπορώ. Έβγαλε από την τσέπη του ένα γαλάζιο φουλάρι, της το έδεσε μαλακά στο μπράτσο. Έσκυψε και την φίλησε.\n-Για να μην με ξεχάσεις.\nΈνα φιλί που το πήρε μαζί του καλά φυλαγμένο μέσα στην καρδιά, την ψυχή του, μαζί με μια φωτογραφία της που είχε από τότε πάντα μαζί του, και που κάθε νύχτα την έβγαζε και έστελνε μια καληνύχτα και ένα φιλί στην Θαλασσούλα του.\nΚάθε Σαββατοκύριακο το περνούσε μαζί της, δεν τον ένοιαζε αν έβρεχε αν έκανε κρύο αν είχε αέρα και φουσκοθαλασσιά αυτός πήγαινε και την έβρισκε, και αυτή πάντα τον περίμενε να τον καλωσορίσει με ένα λαμπερό χαμόγελο και ένα γλυκό φιλί, που όσο πέρναγε ο καιρός του έμοιαζε και πιο γλυκό.\nΕίχαν περάσει δυο μέρες από την τελευταία τους συνάντηση, εκείνο το χειμωνιάτικο Σαββατοκύριακο. Ο καιρός ήταν πολύ άσχημος αλλά αυτούς δεν τους ένοιαζε Όσο και αν λυσσομανούσε ο αέρας και τα κύματα χτυπούσαν στην αμμουδιά με ορμή αφήνοντας αφρούς να ξεχυθούν ολόγυρα, αυτοί είχαν μια σχισμή βράχου να τους προστατεύει και μια αγκαλιά να τους ζεσταίνει. Με τις αναμνήσεις αυτές νωπές ακόμα, γύρισε σπίτι του κατάκοπος από την δουλειά εκείνο το απόγευμα.\nΠέταξε σε μια καρέκλα το μπουφάν, κάθισε στον καναπέ και άνοιξε την τηλεόραση.\nΗ είδηση για ένα ναυτικό ατύχημα και πετρελαιοκηλίδα τον έκανε να πεταχτεί πάνω σαν ελατήριο.\nΤο ρεπορτάζ έδειχνε την γνώριμη σε αυτόν ακτή γεμάτη πετρέλαιο ενώ το κουφάρι ενός τεράστιου τάνκερ που “λόγο θαλασσοταραχής έμεινε ακυβέρνητο και καρφώθηκε σε ύφαλο” φαινόταν σε κοντινή απόσταση.\n-Θαλασσούλα, Θαλασσούλα μου, ψέλλισε, κάτ' ωχρός\nΤην άλλη μέρα πρωί πρωί ξεκίνησε για το εξοχικό του. Ανησυχούσε πολύ για την Θαλασσούλα.\nΌταν έφτασε στην ακτή τότε μόνο συνειδητοποίησε το μέγεθος της καταστροφής.\nΌλη η θάλασσα είχε σκεπαστεί με πετρέλαιο και μια μυρωδιά νάφθας σχεδόν του έσκιζε τα ρουθούνια.\nΠού και πού κάποιος γλάρος κατάμαυρος από το πετρέλαιο προσπαθούσε να περπατήσει στην αμμουδιά, πού είχε γίνει και αυτή μαύρη, ανάμεσα σε νεκρά πουλιά και ψάρια που συνέχεια ξέβραζε η θάλασσα.\nΧωρίς να χάσει καιρό τράβηξε με όλη του την δύναμη την βάρκα προς την θάλασσα, μπήκε μέσα και τράβηξε κατά τον κόλπο.\nΔεν μπόρεσε όμως να φτάσει. Το λιμενικό τον γύρισε κακήν κακός πίσω.\nΈμεινε στην “ζώνη ασφαλείας” που όριζε το λιμενικό και άρχισε να την ψάχνει.\nΤην φώναζε με όλη του την δύναμη, τα μάτια του άρχισαν να βουρκώνουν και τέλος λύθηκαν σε ένα γοερό κλάμα.\nΘαλασσούλα μου, γλυκιά μου Θαλασσούλα, που είσαι??? Που???\nΈμεινε εκεί. Κάθε μέρα προσπαθούσε να φτάσει στον κόλπο και κάθε μέρα έβρισκε το λιμενικό να τον σταματάει, και εκείνος μέσα στην "προκαθορισμένη ζώνη ασφαλείας", έμενε να την φωνάζει με την ελπίδα να την δει να ξεπροβάλει από κάπου, μέχρι που νύχτωνε, και αποκαμωμένος έπαιρνε τον δρόμο του γυρισμού, χωρίς να σταματά να φωνάζει το όνομά της ανάμεσα σε λυγμούς που πολλές φορές έπνιγαν την φωνή του.\nΈνα πρωί κανείς δεν τον σταμάτησε.\nΤα συνεργεία είχαν τελειώσει το έργο του καθαρισμού, τα απομεινάρια του μεγάλου πλοίου είχαν ρυμουλκηθεί μακρυά . Ο κόλπος έχε αποκτήσει φαινομενικά την πρότερη του όψη.\nΜπήκε μέσα πλέοντας αργά και φωνάζοντας συνέχεια το όνομά της χωρίς να πάρει απόκριση.\nΒγήκε στην ακτή, η κατάσταση εδώ ήταν πολύ χειρότερη.\nΗ λεπτή ξανθή άμμος είχε μετατραπεί σε μια μαύρη πηχτή λάσπη πού μύριζε έντονα νάφθα και χημικά καθαρισμού, πάνω της νεκρά ψάρια και πουλιά άλλα μισοθαμμένα, άλλα αφημένα ολόκληρα πάνω την άμμο, όλα στο ίδιο μαύρο χρώμα. Σε όλο τον κόλπο κομμάτια πετρελαίου έμεναν να επιπλέουν, όλα μάρτυρες της καταστροφής.\nΆρχισε με πολύ κόπο να περπατά στην ακτή, κοιτώντας πότε προς την θάλασσα και πότε προς την ξηρά φωνάζοντας, μέχρι που ένα κάτι που ξεχώριζε από το μαύρο τον έκανε να σταματήσει\nΆπλωσε το χέρι του, το τράβηξε από την άμμο.\nΈνα μαύρο, απ' το πετρέλαιο πανί κρεμόταν από την άκρη του χεριού του. Ήταν το φουλάρι που της είχε χαρίσει τότε, εκείνη την τελευταία μέρα της άδειάς του πρίν οι υποχρεόσεις του τους χωρίσουν.\nΤο γνώρισε από το λίγο μπλέ που άφηναν να φανεί οι τεράστιοι μαύροι λεκέδες και αυτός ο ένας μαύρος λεκές που δεν έμοιαζε τόσο γιά πετρέλαιο.\nΚρατούσε το φουλάρι μέ τα δυό του χέρια σφικτά.\nΤα δάκρυά του, που άρχισαν να πέφτουν πάνω στό πανί όλο και πιό γρήγορα όλο και πιό χοντρά, ξεπλέναν το πετρέλαιο και αποκαλύπταν το μπλέ χρώμα του φουλαριού και το κόκκινο του άλλου λεκέ που δεν έμοιαζε με πετρέλαιο...........\nΑναρτήθηκε από Alexis B στις 3:41 π.μ. 17 σχόλια:


Γιώργος Χωραφάς:Η Ευρώπη δεν υπήρξε ποτέ δημοκρατική | Documento\nΔιαβάζετε: ΓΙΩΡΓΟΣ ΧΩΡΑΦΑΣ:Η ΕΥΡΩΠΗ ΔΕΝ ΥΠΗΡΞΕ ΠΟΤΕ ΔΗΜΟΚΡΑΤΙΚΗ\nΓιώργος Χωραφάς:Η Ευρώπη δεν υπήρξε ποτέ δημοκρατική\nΟ Ελληνογάλλος ηθοποιός μιλάει στο Documento για την καταδικασμένη Ευρώπη, για τον κίνδυνο της Λεπέν, για τον Ζορμπά και για τις γυναίκες.\nΔεν είναι αυθαίρετο. Εχει σίγουρα κάποια βάση το γεγονός ότι ο Ελληνογάλλος ηθοποιός Γιώργος Χωραφάς αποτελεί σπάνιο κράμα γόη κλασικής κοπής, προσγειωμένου ανθρώπου και επαγγελματία. Είναι φτιαγμένος από στέρεα υλικά και δεν βάζει τον αυτόματο πιλότο προκειμένου να λειτουργήσει μέσα στον διαβρωτικό χώρο της σοουμπίζ και του κινηματογράφου. Αναζητεί τη φλέβα των πραγμάτων και ίσως όλη αυτή η στάση ζωής να οφείλεται στην οικογένειά του και ειδικά στον πατέρα του, τον μαέστρο και συνθέτη Δημήτρη Χωραφά, που τον μύησε στις δύσκολες ισορροπίες και του έμαθε να διευθύνει ένα μουσικό κομμάτι, να το μετράει μέσα από την ανάγκη συγχρονισμού με το πλέι μπακ. Ο πατέρας του τον βοήθησε να παίξει σωστά τον ρόλο του μαέστρου στην ταινία «Κουαρτέτο για τέσσερις κινήσεις» της Λουκίας Ρικάκη και παλιότερα να κατανοήσει μικρές αλλά βασικές λεπτομέρειες για τον ρόλο του Πουτσίνι στην τηλεοπτική παραγωγή του Τζορτζ Λούκας «The Young Indiana Jones Chronicles». «Χωρίς τον πατέρα μου» εξομολογείται «δεν θα γνώριζα τι σημαίνει καλλιτέχνης. Μου μετέδωσε την ουσία της καλλιτεχνικής εργασίας και της καλλιτεχνικής ζωής, την αίσθηση της περφόρμανς. Μου μετέδωσε και την αγάπη για την Ελλάδα».\nΟ Δημήτρης Χωραφάς ήταν ανάμεσα στους διακόσιους Ελληνες διανοούμενους, αριστερούς στην πλειονότητά τους, που έφυγαν από τη σπαρασσόμενη Ελλάδα το 1945 με προορισμό το Παρίσι. Ηταν μία μονάδα μέσα στο πολύτιμο φορτίο που μετέφερε στην Εσπερία το νεοζηλανδέζικο πλοίο «Ματαρόα», το οποίο περιελάμβανε ονόματα όπως ο Ιάννης Ξενάκης, η Ελλη Αλεξίου, ο Μέμος Μακρής, ο Γιώργος Κανδύλης, ο Εμμανουήλ Κριαράς, ο Ντίκος Βυζάντιος, ο Κώστας Αξελός. Πολλοί απ’ αυτούς σύχναζαν στο σπίτι του μικρού Γιώργου στο Μπουλόν-σιρ-Σεν, κοντά στο Παρίσι και τα παιδικά του χρόνια με τα ταξίδια στην Ελλάδα τού έχουν μείνει αξέχαστα.\n«Φορτώναμε το αυτοκίνητο το καλοκαίρι για να πάμε διακοπές στην πατρίδα. Πάντα η ίδια φορτισμένη από προσμονή διαδικασία, πάντα οι όμορφες αφίξεις, οι πνιγμένες στα δάκρυα αναχωρήσεις, στην αγκαλιά των συγγενών και η μητέρα μου να τους χαιρετάει με θλίψη στα μάτια» θυμάται. Ο Φάνης της «Πολίτικης κουζίνας» ήλθε πολύ αργότερα για να του θυμίσει το αίσθημα διαρκούς αναζήτησης ενός ξεριζωμένου. «Μία από τις καλύτερες ταινίες μου» λέει «και σαν πρόκληση ήλθε στη συνέχεια η πρωτότυπη ταινία της Μαϊγουέν λε Μπεσκό “Le bal des actrices”, που γυρίστηκε ψηφιακά και με οδήγησε σε νέες ανακαλύψεις γύρω από τη δουλειά μου».\n«Η ζωή είναι παράδοξη. Για να μπορείς να τη ζήσεις πρέπει να κάνεις τον ζογκλέρ, παίζοντας με δύο χέρια και έξι μπάλες»\nΟ Γιώργος Χωραφάς χαμογελάει συχνά, με μεσογειακή ζεστασιά. Σημείο αναφοράς της γοητείας του αυτό το χαμόγελο. Τον συναντήσαμε και πάλι, αυτήν τη φορά στην Αθήνα, ως προσκεκλημένο του Δικτύου Πολιτισμού και Τεχνών elculture που δραστηριοποιείται στο πλαίσιο του Δήμου Αθηναίων. Ενας σύγχρονος Οδυσσέας της έβδομης τέχνης, που ταξιδεύει στις πόλεις του κόσμου δημιουργώντας ρόλους και όμορφες εικόνες. «Η ομορφιά» λέει «είναι μια άνεση με τον εαυτό σου. Μια αποδοχή, η επίγνωση του ποιος είσαι και τι θέλεις». Ο ίδιος είναι σεμνά γόης του σινεμά και παραμένει αριστερός, με ό,τι μπορεί να σημαίνει αυτό στη σύγχρονη ασταθή Ευρώπη. Μέσα όμως από τη νέα ταινία του «Ξα μου», που σκηνοθέτησε η Κλειώ Φανουράκη, δίνει μηνύματα αισιοδοξίας την εποχή της κρίσης.\n«Ξα μου», όπως εξηγεί, είναι η παράφραση ενός κρητικού ιδιωματισμού που σε ελεύθερη μετάφραση σημαίνει «κάνε ό,τι θέλεις. Ή άσ’ το να περάσει». Ο πρωταγωνιστής, ένας μάνατζερ μεγάλου ξενοδοχείου στην Κρήτη, ο οποίος απολύεται όταν η επιχείρηση περνά στα χέρια των Κινέζων, ύστερα από μια περίοδο κατάθλιψης, κλεισμένος σε μια σπηλιά, «αλληγορία της σπηλιάς του Πλάτωνα», ανακαλύπτει τη φύση, γνωρίζει έναν αμπελουργό και στη συνέχεια γίνεται οινοποιός. Είναι μια αισιόδοξη ταινία για όλες τις κρίσεις που μας αναγκάζουν να ξαναβρούμε τον εαυτό μας. Η ταινία προβλήθηκε στο Φεστιβάλ Θεσσαλονίκης και στο Φεστιβάλ του Παλμ Σπρινγκς στις ΗΠΑ.\nΕίστε αισιόδοξος για την εξέλιξη της ενωμένης Ευρώπης;\nΟχι. Η Ευρώπη για μένα δεν υπήρξε ποτέ δημοκρατική. Η ένωση έγινε αρχικά ανάμεσα σε Γαλλία, Γερμανία, Ιταλία, Λουξεμβούργο και Κάτω Χώρες και το σχέδιο ήταν η οικονομική συνεργασία, μια συγχώνευση της βαριάς βιομηχανίας της ηπείρου. Αλληλεξαρτήσεις που ενδυνάμωναν εμπορικά και οικονομικά αυτές τις χώρες απέναντι στις άλλες. Μετά ήλθαν οι δορυφόροι. Η ενωμένη Ευρώπη δεν κτίστηκε πάνω σε ένα μελετημένο νομισματικό και δημοσιονομικό σύστημα, δεν διαθέτει πολιτικούς με όραμα, γι’ αυτό είναι σχετικά καταδικασμένη.\nΣτη Γαλλία φοβούνται τη Λεπέν.\nΥπάρχει κίνδυνος. Η Λεπέν έχει δανειστεί πολλά από τα συνθήματα της Αριστεράς, χρησιμοποιεί έναν αντιφατικό λαϊκισμό που προβληματίζει αρκετούς. Η Δεξιά βρίσκεται σε κρίση και μέρος από τους ψηφοφόρους της προσανατολίζεται στα άκρα. Η Λεπέν υποστηρίζει ότι είναι ο μοναδικός πόλος σταθερότητας, τη στιγμή που κανείς δεν έχει αποκρυπτογραφήσει τι ακριβώς πιστεύει ο Μακρόν. Πολλοί λένε ότι είναι άνθρωπος των Ρότσιλντ. Δεν ξέρω.\nΔεν θα ψηφίσω ιδεολογικά. Θα ψηφίσω στρατηγικά, αφού το σκεφτώ πρώτα πολύ.\nΗ πρόκληση του Μάρλον Μπράντο και ο κύκλος του Πίτερ Μπρουκ\nΤο 1996, όταν ο Γιώργος Χωραφάς έπαιζε στην ταινία του Κάρπεντερ «Απόδραση από το Λος Αντζελες», αποφάσισε να φύγει για τις ΗΠΑ με την Αμερικανίδα γυναίκα του και τα δύο παιδιά του. «Οι δουλειές που μου πρότειναν εκεί ήταν πολύ μέτριες. Δεν τις δέχτηκα, παρότι ο ατζέντης μου επέμενε. Με έβαζαν να παίζω τον γόη που τελικά έβγαινε σκάρτος, στιλ χολιγουντιανών παραγωγών. Ο ρόλος του Κουέρβο Τζόουνς, αντίθετα, που έπαιζα στην ταινία του Κάρπεντερ, ρόλος αρχηγού σπείρας, ήταν άλλο πράγμα. Εντασσόταν στην πικρή, ιδιόμορφη ατμόσφαιρα ενός μεγάλου σκηνοθέτη. Τελικά δεν με σήκωσε η Αμερική» θυμάται.\nΚάποτε είπατε για έναν μεγάλο Αμερικανό ηθοποιό, τον Μάρλον Μπράντο, «όταν παίζεις στην ίδια ταινία με τον Μπράντο, όπως εγώ στον “Κολόμβο”, πολλά μπορεί να σου συμβούν». Είναι αλήθεια;\nΕίναι. Το να βρίσκεσαι στην κάμερα απέναντι από τον Μάρλον Μπράντο ήταν πρόκληση. Το βλέμμα του σε διαπερνούσε, ψυχολογούσε τους πάντες και τα πάντα, αλλά ήταν και μεγάλο πειραχτήρι. Οταν έπαψα να τον ταυτίζω με τους ρόλους του –παράδειγμα, τον Ντον Κορλεόνε– ανακάλυψα έναν άνθρωπο έντονο και διεισδυτικό.\nΗ Τζούντι Ντέιβις, που έπαιξα μαζί της στην ταινία «Impromptu», η Ειρήνη Παππά, η Βαλέρια Γκολίνο, η Μαρία Ναυπλιώτου και πολλές άλλες.\nΕχετε σκεφτεί ποτέ ότι έχετε υπάρξει η φαντασίωση πολλών γυναικών;\nΑυτό το καταλαβαίνω. Υπάρχει, το βλέπω και μου το λένε. Αποστασιοποιούμαι όμως από τέτοιου είδους καταστάσεις, καθώς πιστεύω ότι η φαντασίωση προκαλείται από το πρόσωπο που υποδύομαι στην ταινία και επομένως δεν είναι άμεση ούτε επικίνδυνη.\nΣίγουρα πάντως θα υπάρχουν γυναίκες που σας έχουν ερωτευτεί χωρίς να σας ταυτίζουν με ήρωα. Ως ζεν πρεμιέ.\nΕχω προβλήματα με διάφορες θαυμάστριες• υπάρχουν και παθολογικά φαινόμενα. Προβλήματα όχι μόνο με γυναίκες αλλά και με άντρες που νομίζουν ότι κάτι τρέχει με τη γυναίκα τους και θέλουν να με σκοτώσουν.\nΕχετε ερωτευτεί κάποια παρτενέρ σας;\nΕχω ερωτευθεί πολλές φορές αλλά σε ιδεατό επίπεδο.\nΦυσικά, με τη γυναίκα μου. Με την οποία ακόμη και σήμερα εξακολουθούμε να ζούμε στα όρια!\nΩραίο λογοπαίγνιο. Βλέπω ότι αντιμετωπίζετε τα πράγματα ψύχραιμα και αποστασιοποιημένα. Η εξάχρονη θητεία σας δίπλα στον Πίτερ Μπρουκ και στην ινδική φιλοσοφία, αφού πήρατε μέρος στο «Μαχαμπαράτα», θεατρικό ταξίδι στον χώρο αυτό, σας έδωσε τα κλειδιά της ζωής;\nΗ δουλειά δίπλα στον Μπρουκ σημάδεψε τα καλύτερα χρόνια της ζωής μου. Ο Μπρουκ έχει αναλύσει το θέατρο και πάντα γνώριζε τη σχέση θεάτρου και ζωής. Δεν ήταν τυχαία η επιτυχία του στο «Μαχαμπαράτα». Πήγαμε στην Ινδία, ταξιδέψαμε πολύ, ψάξαμε να βρούμε την αλήθεια πίσω από τα πράγματα. Ο Μπρουκ έμοιαζε για μένα με έναν κύκλο. Οταν βρίσκεσαι στο κέντρο του, νιώθεις ίσος με τους υπόλοιπους. Και ο Μπρουκ αποτελεί κομμάτι αυτού του κύκλου.\nΣτα ίχνη του Ζορμπά\n«Κάνουμε μαζί με τον γιο μου και συνεργάτες ένα ντοκιμαντέρ που το έχουμε αρχίσει χρόνια τώρα, με βασικό ήρωα τον Ζορμπά του Καζαντζάκη» λέει ο Γιώργος Χωραφάς. «Τον ψάχνουμε σε διάφορα σημεία της Ελλάδας και φάσεις της ζωής. Το σκεπτικό ήταν ότι αφού οι ξένοι χρησιμοποιούν τον τύπο του Ζορμπά για να μας χαρακτηρίζουν, ερευνούμε για να μάθουμε μέσα από το δικό μας ταξίδι του φακού ποιος πραγματικά ήταν αυτός ο Ζορμπάς και τι του έβρισκε ο Καζαντζάκης. Αυτοί οι δύο άνθρωποι συνδέονταν μέσα από μια έντονη ανταλλαγή πνευματικής ενέργειας, έμειναν φίλοι για πολλά χρόνια, αντάλλασσαν μεταξύ τους επιστολές και όταν το ’41 πέθανε ο Ζορμπάς, ο συγγραφέας δεν κοιμόταν το βράδυ προσπαθώντας να ξορκίσει αυτόν τον θάνατο.\nΠήγαμε στη Στούπα, στη Μάνη, όπου συναντήθηκε για πρώτη φορά ο Καζαντζάκης με τον Ζορμπά, στο ορυχείο, στην πλαζ, και παίξαμε σκηνές προσπαθώντας να πιάσουμε το νήμα του χρόνου. Μέσα απ’ αυτό το ντοκιμαντέρ προσπαθούμε επίσης να βρούμε αναφορές στον σύγχρονο Ελληνα και να κάνουμε ερωτήσεις στον κόσμο. Αποκαλύπτουμε την αντίφαση που υπάρχει ανάμεσα σε αυτό που πιστεύει ο κόσμος και σε αυτό που υποστηρίζουν οι γνώστες. Γιατί η ελευθερία η ιδιαιτερότητα, η δύναμη ενός Ζορμπά δεν μπαίνουν σε κλισέ. Είναι αέρας και ενέργεια, κάτι που θαύμασε και μπορεί να ζήλεψε λίγο ο Νίκος Καζαντζάκης, ο τεχνίτης αυτός του λόγου αλλά ίσως όχι των ζωτικών εντάσεων».\nBρίσκετε ομοιότητες ή αναφορές αυτού του «μοντέλου» στον σύγχρονο Ελληνα;\nΘα μπορούσε. Ισως ο σύγχρονος Ελληνας κάποια στιγμή να αναζητήσει τον εαυτό του μέσα από τις δυσκολίες της κρίσης. Και να νιώσει πιο ελεύθερος και μάχιμος.\nΝα μην ξεχνάω ότι είμαι ένα πιθηκάκι που πρέπει να εκφράζεται. Και όταν εκφράζεται, μπορεί μετά να κάνει τον άνθρωπο. Δεν πρέπει να ξεχνάμε το ζώο μέσα μας. Οταν το ξεχνάμε, κλείνουμε πολλά ρεύματα ενέργειας και αυτό μας διχάζει.\nΗ ζωή είναι παράδοξη. Για να μπορείς να τη ζήσεις πρέπει να κάνεις τον ζογκλέρ, παίζοντας με δύο χέρια και έξι μπάλες.\nΤρέχω από πίσω, τις κυνηγάω και αρχίζω πάλι την πρακτική εξάσκηση. Αντέχω. Και κάνω κέφι τη ζωή μου! Να μην ξεχνάω ότι είμαι άνθρωπος. Και όχι νάρκισσος. Θα ήθελα, όπως λέει ο Καζαντζάκης, αυτά που κάνω να χρησιμεύουν στην καλυτέρευση του κόσμου.\nΗ γυναίκα σου, η Ροζαλία, σε ακολουθεί; Συμμερίζεται τις απόψεις σου;\nΑν και Αμερικανίδα, έχει ξεφύγει από την αμερικανική νοοτροπία και παρακολουθεί με ενδιαφέρον όσα της λέω.\nΠοια είναι η άποψή σου για τις γυναίκες;\nΠρέπει να συνεχίσουν να υπάρχουν. Εχω γυναίκες γύρω μου και η καθεμία έχει διαφορετικές ανάγκες. Σήμερα έχουμε ξεφύγει από τα στερεότυπα.\nΗ τέχνη είναι ρίσκο;\nΣίγουρα. Είναι το παιχνίδι ενός ζογκλέρ που προσπαθεί να ισορροπήσει πολλά πράγματα στα δυο του χέρια. Συχνά του πέφτουν και αρχίζει πάλι από την αρχή.